הוועדה לענייני ביקורת המדינה, כנסת 20, פרוטוקול מספר 259, 2017-07-18 14:30

איתן ברושי: בוקר טוב לכולם.

איתן ברושי: אני שמח לפתוח את הישיבה, שהיא ישיבת מעקב ביוזמתנו.

איתן ברושי: נקבל בברכה את מפקד מג"ב ואת כל האורחים שאיתנו.

איתן ברושי: מטרת הישיבה, והיא גם מוגבלת בזמן, היא לנסות ולראות בעקבות האירועים שאנחנו חווים, האם אנחנו עושים את הדברים הנכונים והאם לא הגיע הזמן לבחון דרכי פעולה נוספות, על מנת להחזיר את הביטחון לאזור הכפרי?

איתן ברושי: האירועים שאני רוצה להדגיש אותם, שהם לאו דווקא בתחומים של הדיווחים אני יכול לומר מהתקופה האחרונה, של השנתיים האחרונות היו לנו מקרי ירי במושב בית אלעזרי במועצה אזורית ברנר, היה מקרה ירי של אזרחים בחפץ חיים, במועצה האזורית נחל שורק, היה מקרה ירי במושב מולדת, במועצה האזורית הגלבוע ולאחרונה, ויש פה קב"ט שידבר תיכף על בית יצחק.

איתן ברושי: אנחנו רואים שבמדינה, עם כל הכוחות והעוצמות שיש לה, עוד מעט בת 70, אנחנו רואים ארבעה מקרים שהמשטרה גם קיבלה אותם, לפי מיטב ידיעתי גם אם היא בדקה ולקחה נשק, היא לא באה בטענות למשתמשים בנשק.

איתן ברושי: המקרה האחרון תיכף יתואר, אדם מבוגר, ניצול שואה, שפתח באש והרג אחד הפורצים ואת השני הוא פצע.

איתן ברושי: נשאלת השאלה, גם למפקד מג"ב ולכולם, האם אנחנו נמצאים בעידן שהכול בנוי על הגנה עצמית?

איתן ברושי: האם אנחנו יכולים לומר שהיישובים במרחב הכפרי, גם אחרי שעשו בהרבה מקומות את הגדר, ואני מכיר את ההבדלים לפני ואחרי הגדר, האם אנחנו נמצאים בנקודה שבה אין ביטחון, שיש בעיה עד כדי צורך בשימוש בנשק חם של אזרחים?

איתן ברושי: לשמחתי כולם החזיקו נשק ברישיון.

איתן ברושי: אם זו הנקודה ואם זה המצב, ולא דיברנו על נזקים ועל דברים שבטח עוד יתארו אותם פה, כולל דברים שלאחרונה קרו גם בתחום הפעילות של "השומר החדש", השאלה היא האם אנחנו עושים את הדברים הנכונים.

איתן ברושי: דוח המעקב אחרי דוח של מבקר המדינה, הצביע, ובוודאי יגידו פה עליו מילה, על תמונה לא טובה, עם ההישגים שמפקד מג"ב בוודאי יאמר.

איתן ברושי: לכן אנחנו יכולים לומר, במידה רבה של צער, כמעט כמו שאמרו לפני הרבה שנים, שכל הארץ חזית.

איתן ברושי: כל הארץ חזית של הגנה על החקלאות וההתיישבות והמרחב הכפרי.

איתן ברושי: זה לא מאפיין רק יישובים בקצה זה או אחר, אבל נוסף לזה מדברים על חבלות ונזקים כבדים, שחלק יתארו פה, כמו בבית האריזה בראש פינה, כמו נזקים נוספים, ולכן אנחנו הגענו לנקודה, ואני אומר את זה פה גם לראשי החקלאות וההתיישבות ולראשי המועצות, שצריך לטפל בהרתעה ובענישה ובאכיפה, אבל גם חייב להיות פתרון לביטוח.

איתן ברושי: לא יודע אם יש פה נציג משרד החקלאות.

<קריאה: יש.

איתן ברושי: כשהייתי ראש מועצה בעמק יזרעאל קיבלנו ונעזרנו בסיוע של המדינה כדי למגן חצרות של חקלאים ומתקנים של חקלאים.

איתן ברושי: אז עוד לא הייתה גדר הפרדה.

איתן ברושי: צריך לדבר גם על הביטוח וגם על המיגון.

איתן ברושי: האם נמצא כאן אסף, המשנה של זלינגר?

איתן ברושי: אנחנו ביקשנו להזמין את דורית זלינגר, הממונה על הביטוח.

איתן ברושי: היא שאלה אותי למה, והיא לא פה, אז היא שלחה את אסף, היא לא יכלה להיות פה.

איתן ברושי: אמרתי שזה לא יכול להיות שלא יבטחו חקלאים ומתיישבים.

איתן ברושי: במציאות שנוצרה, אדוני מפקד מג"ב, ששורפים בית אריזה שלוש פעמים אין חברת ביטוח שתבטח אותו, יכול להיות שצריך להטיל את זה על קרן נזקי טבע, חברת הביטוח של החקלאות.

איתן ברושי: לא יכול להיות שחקלאי בתחום מדינת ישראל לא יקבל ביטוח על הפעילות שלו ואנחנו מבקשים שהנושא הזה יטופל ותיכף תתייחס, גם רטרואקטיבית, למקרה של בית האריזה, שהמנהל שלו נמצא אתנו.

איתן ברושי: עם כל הכבוד ויש כבוד והערכה לכוחות הביטחון ואני מביע הערכה גדולה, אתם גם עוברים תקופה קשה עם פיגועים ונושאים אחרים, אנחנו מביעים דאגה למצב הביטחון במרחב הכפרי ולצורך במניעת הפשיעה החקלאית.

איתן ברושי: אני מבקש לשמוע דבר ראשון, אחר כך כמובן נשמע את מפקד מג"ב, אבל קודם אני מבקש, שיהודה, הקב"ט של מועצה אזורית עמק חפר, יגיד שני משפטים על האירוע האחרון.

איתן ברושי: זה שפעל והשתמש בנשק ביקש לא לבוא ולא להיחשף, אבל הקב"ט של המועצה יתאר את האירוע האחרון, בבקשה.

<יהודה בן עזרא: שלום, אדוני היושב ראש, ממלא מקום יושבת ראש הוועדה.

<יהודה בן עזרא: בעמק חפר אנחנו חיים בחשש לחיים של אנשים ולרכוש שלהם.

<יהודה בן עזרא: המרחב הכפרי סובל בשנים האחרונות מהזנחה, כפי שאתה ציינת, אדוני.

<יהודה בן עזרא: זה כבר הגיע למצב שבמושב אביחיל נרצח תושב לפני שלוש שנים.

<יהודה בן עזרא: לפני שבוע, לצערנו הרב, צפינו גם את האירוע הזה ואמרנו שזה יקרה, רק לא ידענו באיזה סדר גודל, בשעה תשע בערב, בערך, אנשים היו בבית, אותה סיטואציה כמו באביחיל, רק שהאבא, כמו שאתם יודעים, במרחב הכפרי ההורים גרים בחלקה יחד עם הבנים, האבא היה בבית ואז הוא הלך לבית של הבן והלך לבית שלו.

<יהודה בן עזרא: הוא שמע רעשים בתוך הבית, הוא לא הבין מה קורה בבית, אבל הוא שמע דפיקות.

<יהודה בן עזרא: בדיעבד מתברר שהאנשים שפרצו לתוך הבית, נכנסו לתוך הבית, לקחו בלוק גדול, ניסו לפרוץ את הכספת, היה להם לום, הם לא הצליחו עם הלום, ניסו איכשהו לכופף את הדלת של הכספת ואז הוא שמע קולות של הלימה של אבן בתוך חדר הארונות של חדר השינה שלו.

<יהודה בן עזרא: הוא צעק "מי זה?", שלף את האקדח שלו, הוציא אותו כי הוא חשש לחייו, כי הוא ידע בדיוק מהי הסיטואציה שיכולה לקרות.

<יהודה בן עזרא: הוא נכנס לחדר השינה שלו, הוא רואה מולו במרחק של בערך ארבעה חמישה מטר, מישהו רץ אליו עם לום, במטרה להכות בו בראש ולהרוג אותו, אין שום סיטואציה אחרת מזו.

<יהודה בן עזרא: תוך כדי שהאקדח ביד שלו, ירה לכיוון שלו.

<יהודה בן עזרא: הוא אומר שהוא לא בהכרח התכוון להרוג אותו, אבל הוא ירה כדי לעצור אותו.

<יהודה בן עזרא: פגע בו בראש, הבן אדם נהרג, נשכב על המיטה שלו.

<יהודה בן עזרא: השותף של הפורץ היה בחדר השני, שמע את הירייה, יצא החוצה, צעק "מה זה?

<יהודה בן עזרא: מה זה?", הוא ראה אותו שהוא רץ לכיוון שלו, ירה גם בו, למזלו הטוב או הרע הוא רק פצע אותו, הוא הצליח לצאת החוצה מהבית ואחרי בערך 20-30 מטר הוא נפל במצב קשה והוא צעק שיזעיקו אמבולנס.

<יהודה בן עזרא: זה בדיוק מביא אותנו לעניין שאנחנו במרחב הכפרי מרגישים - - - יש את משטרת ישראל ויש לנו שיתוף פעולה, אני חייב לציין, מצוין, גם עם מרחב שרון, גם עם מג"ב, גם עם משטרת שדות, עושים עבודה ימים כלילות, אבל הם עושים את מה שיש להם.

<יהודה בן עזרא: אם מדינת ישראל לא תשים את המרחב הכפרי על סדר היום ותבין שבסוף המרחב הכפרי הוא ההגנה, הוא רצועת האבטחה של המדינה, אם היא לא תשים את זה בסדר עדיפות של המשרד לבטחון פנים ולא תשים את זה בסדר העדיפות של משטרת ישראל, אנחנו נחווה עוד אירועים כמו בבית אלעזרי, כמו באביחיל, כמו בבית יצחק, הרבה הרבה אירועים כאלה.

<יהודה בן עזרא: אם אנחנו לא נדאג שביעדים של המדינה, המרחב הכפרי יהיה חלק בלתי נפרד מרצועת האבטחה של מדינת ישראל, אנחנו נסבול עוד יותר קשה.

<יהודה בן עזרא: עמק חפר זה הרשות היחידה בכל מדינת ישראל שהיא מהקו הכחול ועד הקו הירוק.

<יהודה בן עזרא: אין עוד רשות כזאת.

<יהודה בן עזרא: אז כל מי שרק נוסע על כביש 2, כביש 4, כביש 6 וחומד לצון, נכנס לעמק חפר ו"יאללה, נגנוב".

<יהודה בן עזרא: אני חושב שבסוף, כמו שאמרת אדוני היושב ראש, אם המדינה לא תדאג לביטוח ולא תדאג למגן אותנו - - - אני תושב בת חפר, בבת חפר אין פריצות, אבל היישוב מגודר °360, שמירה 24 שעות ביממה.

<יהודה בן עזרא: אין פריצות, אבל האם אנחנו רוצים שכך כל היישובים שלנו יתנהלו?

<יהודה בן עזרא: אני חושב שהתשובה היא בגוף השאלה.

איתן ברושי: תודה.

איתן ברושי: אורי, אחר כך חבר הכנסת ילין, עמיר ואחריו מפקד מג"ב.

<אורי בן יהודה: תודה, חבר הכנסת ברושי.

איתן ברושי: תציג את התפקיד שלך בבקשה.

<אורי בן יהודה: אורי בן יהודה, אני מרכז את תחום החירום והביטחון במרכז המועצות האזוריות.

<אורי בן יהודה: בישיבה הקודמת של הוועדה, שהתקיימה בעקבות פרסום דוח מבקר המדינה, התבקשתי על ידי חבר הכנסת ברושי להכין רשימה של המלצות, על מנת לשפר את ההתמודדות עם הפשיעה החקלאית.

<אורי בן יהודה: המסמך הזה הוגש לוועדה.

<אורי בן יהודה: אני אגע פה בחלק ממנו, אנחנו לא נעבור על כולו, אבל אני חושב שברקע הדברים, עוד לפני שנכנסים לזה, צריך לומר עוד שני דברים מאוד מאוד מרכזיים.

<אורי בן יהודה: האחד, ויהודה נגע בעניין הזה, שהדיון התחיל מהפשיעה החקלאית, אבל חייבים לדבר על הביטחון במרחב הכפרי, כי זה משהו שהוא הרבה יותר רחב.

<אורי בן יהודה: אותם שני פורצים שנכנסו לבית בבית יצחק, הם לא באו תחת הכותרת של פשיעה חקלאית, הם באו תחת הכותרת של פשיעה רגילה.

<אורי בן יהודה: הדבר השני שחשוב להגיד אותו זה שקיים היום פער בהגדרות של ממשלת ישראל ושל מדינת ישראל, על איך היא בכלל תופסת את המרחב הכפרי.

<אורי בן יהודה: אני לא צריך להזכיר במקום הזה שמי שקבעה את גבולות המדינה וקובעת עד היום את גבולות המדינה זו ההתיישבות החקלאית.

<אורי בן יהודה: מי שמחזיק את רוב השטחים של מדינת ישראל זה ההתיישבות החקלאית ואם מזניחים אותה ואין מדיניות מסודרת כלפיה, זה משפיע על כל המהלכים.

<אורי בן יהודה: מתוך ההמלצות אני מבקש לגעת במספר נקודות.

<אורי בן יהודה: אני בניתי את ההמלצות בחלוקה לשלושה מישורים.

<אורי בן יהודה: האחד זה מישור האכיפה, השני זה מישור הענישה והשלישי זה מישור משלים, תיכף אני אסביר מה זה.

<אורי בן יהודה: אולי עוד משפט אחד על הרקע.

<אורי בן יהודה: אין לנו, ואני אומר את זה באחריות, אין לנו באף אחת מהמועצות האזוריות, טענות כלפי מג"ב.

<אורי בן יהודה: מג"ב עושים הכי טוב שהם יכולים במסגרת האמצעים שמדינת ישראל העמידה לרשותם.

<אורי בן יהודה: בתחום האכיפה וההרתעה אני מבקש לציין את הנקודות הבאות.

<אורי בן יהודה: אחת, אנחנו חושבים שנכוֹן לבחון מחדש את אותו מהלך שאנחנו נמצאים בתוכו כבר כמה חודשים, תחת הכותרת של שינוי המענה המשטרתי למרחב הכפרי.

<אורי בן יהודה: ההגדרה של המפכ"ל על אחריות טריטוריאלית היא נכונה, אבל שאיבת כוחות מג"ב מהמרחב הכפרי, במקום שהם ימשיכו לעסוק בצורה משימתית ובצורה שהם יודעים לעשות הכי טוב, אין אף אחד שיודע לעשות את זה יותר טוב מהם, פוגעת בה.

<אורי בן יהודה: אנחנו לא מזלזלים בצורך לתגבר את ירושלים במצבי חירום, בטח לא אחרי מה שהיה פה ביום שישי האחרון, אבל באותה נשימה צריך לומר שפלוגות השיטור הכפרי של מג"ב, הן אלה שאמורות לתת את המענה היומיומי בפעילות במרחב הכפרי, כבר לא נמצאות במרחב הכפרי כמעט שלוש שני, גם אם מפעם לפעם משחררים אותן לאיזה שבוע שבועיים.

<אורי בן יהודה: אני ארשה לעצמי גם לומר שהן לא אלה שלוקחות את משימות הליבה בירושלים, בלי לזלזל בדברים אחרים.

<אורי בן יהודה: צריך גם לקבוע להן תקני ברזל.

<אורי בן יהודה: בתחנות הכחולות יש תקני ברזל, יש כמות שוטרים שלא יורדת.

<אורי בן יהודה: זה לא קיים היום בכוחות מג"ב.

<אורי בן יהודה: ושוב, הטענה היא לא לקובי, יש לו מנהלים שמגדירים את הדברים.

<אורי בן יהודה: הנקודה המרכזית השנייה שאני רוצה לשים על הפרק, היא עלתה גם בדיון הקודם, אדוני היושב ראש, זה שיטת המדידה של העבירות במרחב הכפרי.

<אורי בן יהודה: אי אפשר להשוות גניבה של רכב פרטי שלי מהבית לגניבה של טרקטור, שמשמידה לאותו בן אדם את הפרנסה שלו.

<אורי בן יהודה: בסטטיסטיקה המשטרתית היבשה, זו גניבה רכב וזו גניבת רכב.

<אורי בן יהודה: אני לא מתייחס רגע לשאלת המאמצים שמשקיעים יותר או פחות בלהגיע לאותו מקום.

<קריאה: הטרקטורים מופרדים מכלי רכב.

איתן ברושי: בוא נמשיך.

<אורי בן יהודה: בהקשר של המשרד לבטחון פנים, נאמר בישיבה הקודמת ואנחנו כמובן מברכים על זה, שבתקציב 18'-17' פעם ראשונה נמצא סכום כסף שחולק ל-17 מועצות על מנת לסייע בתגבור מרכיבי בטחון, בגלל הסוגיות של הביטחון במרחב הכפרי.

<אורי בן יהודה: אנחנו מברכים על העניין הזה, אנחנו רק מבקשים שהעניין הזה ייכנס לבסיס התקציב בצורה קבועה ולא כמהלך חד פעמי, שאין לו שום המשכיות.

איתן ברושי: סליחה, האם יש פה נציג של בטחון פנים?

<קריאה: מה זה רק 17?

<אורי בן יהודה: אם זה ייכנס לבסיס התקציב כמשהו שאפשר יהיה להמשיך אז אפשר יהיה להמשיך לטפל במועצות, זה נכון.

איתן ברושי: אפשר כל פעם ל-17 אחרות.

<אורי בן יהודה: בתחום הענישה וההרתעה, שתי נקודות להדגשה.

<אורי בן יהודה: האחת, חלק גדול מהבעיה היום בענישה ובהרתעה זה שרוב העבירות מסווגות כעבירות מסוג חטא ועוון ומדיניות התביעה בעניין הזה היא יחסית מקלה.

<אורי בן יהודה: הרבה מאוד תיקים נסגרים.

<אורי בן יהודה: אנחנו חושבים שהפתרון הוא ללכת למנגנון של ברירות קנס, שיאפשר גם להעניש עבריינים וגם אחר כך להגיע אליהם בצורה יותר משמעותית, למי שכבר עובר עבירה פעם שנייה או שלישית.

<אורי בן יהודה: התחום השני הוא לפתחו של בית המחוקקים וזה לבחון אם לא צריך להחמיר את רף הענישה, בתחום של עבירות חקלאיות.

<אורי בן יהודה: בתחום המענה המשלים, שלוש נקודות.

<אורי בן יהודה: אחת, נגעת בה, חבר הכנסת ברושי, זה הסוגיה של קרן ביטוח לחקלאים.

<אורי בן יהודה: החקלאים היום לא מסוגלים כבר לבטח את עצמם ואם כבר מישהו מוכן לבטח אותם אלו פרמיות מטורפות.

<אורי בן יהודה: התחום השני, וגם הוא עלה בישיבה הקודמת, זה הסוגיה של הקמת מאגר DNA לראשי בקר וצאן, על מנת להקל בסוף את השיוך של בעל החיים הגנוב לבעליו.

<אורי בן יהודה: כל גנב מתחיל יודע שהדבר הראשון שעושים זה שחותכים את האוזן, אין מספר ועכשיו תוכיח שהפרה הזאת היא שלי ולא שלך.

<אורי בן יהודה: הנקודה השלישית, שאני מבקש להמליץ עליה בתחום הזה של הפתרון המשלים, זה להקים ועדת משנה משותפת של הוועדה לענייני ביקורת המדינה יחד עם ועדת הפנים, שאחראית על הפיקוח על המשרד לבטחון פנים ועל משטרת ישראל, שהם השחקנים המרכזיים, על מנת להמשיך לעקוב איך מתקדמים בעניין הזה.

<אורי בן יהודה: בשורה התחתונה, אדוני היושב ראש, אני אשמח מאוד אם הוועדה תאמץ את המסמך שהכנו כבסיס לעבודה של משרדי הממשלה ולאיזושהי תכנית מעקב.

<אורי בן יהודה: עד כאן.

איתן ברושי: חבר הכנסת חיים ילין.

חיים ילין: כבוד היושב ראש, תודה.

חיים ילין: לפני כשנתיים הייתה לנו הצעה לסדר בוועדת הכלכלה, ששם התחיל הדיון על הפשיעה החקלאית בעקבות גניבת עדר במושב עידן בדרום.

חיים ילין: שמענו על המשפחה, בעצם כל הפרנסה שלה הלכה והתחלנו את הדיונים בוועדת הכלכלה.

חיים ילין: אני אגיד משהו שאתם לא אוהבים לשמוע, אבל זו האמת, אני בא מהשלטון המקומי, הכנסת לא מזיזה כלום, שיהיה ברור.

חיים ילין: הכנסת יכולה אולי ללחוץ על השרים בשביל לתת תשומת לב, אין פה ביצוע מדיניות.

חיים ילין: הונח דוח לפני שנה וחצי ברוח הדברים שאתה שמת, הופץ לכולם, תשאל אם משהו זז, רק עכשיו אולי מתחילים לדון בנושאים האלה.

חיים ילין: אולי.

חיים ילין: בסדר, אני לא אמרתי אבל ה-delay הוא מאוד רציני ואני שם את זה פה על השולחן.

חיים ילין: לגבי מג"ב, אני תמיד מחבק ואני חושב שאתם עושים עבודה בלתי רגילה.

חיים ילין: יש איזושהי תרבות שאנחנו מאוד אוהבים אותם, אתם חלק מהקהילה והקהילה היא חלק מכם, אבל עדיין, כשאני שומע מהשר ארדן שהשמיכה קצרה וכשצריכים אתכם בירושלים אז העדיפות היא בירושלים, אז ברור לחלוטין שעכשיו נשאלת השאלה, האם האחריות והסמכות שמפוזרות בשני מקומות, מצד אחד מהשר ומהצד השני במג"ב, האם לא צריך פעם אחת ולתמיד להקים את הפיצו"ח במשרד החקלאות, להגדיל אותו בצורה שתתמקד אך ורק בטרור החקלאי?

חיים ילין: כי פה יש ערבוב וצריך להבין את זה.

חיים ילין: יש פה ערבוב מאוד גדול שאנחנו עלולים לאבד בו את עצמנו.

חיים ילין: זאת אומרת כשמדברים פה על פשיעה מן הסוג הזה אל מול הטרור החקלאי שאתה יודע איך הוא מתחיל ולעולם אתה לא יודע איך הוא נגמר.

חיים ילין: הרוב בדרום מגיע מהגדר המזרחית.

חיים ילין: זאת אומרת כל ההברחות בסוף יוצאות משם.

חיים ילין: כשהמחבלים מבינים שהציר הזה הוא ציר שאפשר להוציא ממנו 200 כבשים, מה הבעיה להכניס שם מחבל עם חומר נפץ?

חיים ילין: אין שום בעיה.

חיים ילין: לכן אני אומר שבסופו של דבר אנחנו חייבים פה לעשות הפרדה מוחלטת ולשים את האחריות ואת הסמכות באותו שולחן.

חיים ילין: כמו שאני אומר לשר התחבורה, מי אחראי על תאונות הדרכים?

חיים ילין: אז הוא אומר לי, ארדן, מתנ"א.

חיים ילין: אתה מבין מה קורה?

חיים ילין: מתנ"א אחראית על תאונות הדרכים או הוא?

חיים ילין: ברגע שהכול יהיה במקום אחד אי אפשר לזרוק אחד על השני את הכדור של האחריות והסמכות.

חיים ילין: זה משהו שהוא במהות.

חיים ילין: כמה נקודות.

חיים ילין: לא יכול להיות שיש אפליה בביטוח, שבדרום ובצפון אי אפשר לבטח, אי אפשר לבטח.

חיים ילין: כל ביטוח שאתה תרצה עולה לך כמעט 50% משווי העדר או ממה שאתה צריך לבטח, אם רוצים בביטוח פרטי ולכן הכנסנו שם סעיף.

חיים ילין: עכשיו שר החקלאות מטפל בזה, אני לא יודע לאן הוא ייקח את זה, זה קנט.

חיים ילין: האפשרות היחידה היא שקנט - - - כמו שיש ביטוח לרכב, שהוא אחיד בכל מקום במדינה, כך צריך להיות אותו הדבר.

חיים ילין: בסוף, תסלחו לי, המדינה הזו כולה 600 ק"מ.

חיים ילין: נכון שהפוליטיקאים מנסים לפצל אבל אם לא תהיה לנו ערבות הדדית, לפחות בזה, לא תהיה לנו חקלאות, לא בדרום, לא בצפון ולא יהיה מי שישמור על הגבולות.

חיים ילין: אני לא רוצה בסיסי צה"ל שם, לא רוצה.

חיים ילין: בסיסי צה"ל נמצאים שם בגלל שהם באים לשמור על ההתיישבות.

חיים ילין: זו תפיסה שאף אחד בעולם לא יודע אותה.

חיים ילין: את הגבול אני יודע לשמור עם שתי מצלמות וכמה חבר'ה מ-8200 יודעים לעשות את זה מצוין, לא צריך יותר מזה.

חיים ילין: אנחנו שומרים על ההתיישבות, צריך לדעת את זה, וההתיישבות חיה מחקלאות.

חיים ילין: אם לא נבטח אותה ואם לא יהיה ביטוח לא תהיה חקלאות שם.

חיים ילין: אלה דברים שהולכים יחד.

חיים ילין: אין ואקום, איפה שלא מצליחים להיכנס נכנס "השומר החדש" יחד עם מתנדבים.

חיים ילין: תמיד הם ייכנסו, כמו ש-30,000 עמותות נכנסות לתוך מדינת ישראל בדיוק איפה שמשרד הרווחה והחינוך וכולם לא יכולים לעשות.

חיים ילין: מצד אחד אני מאוד שמח על המעורבות הקהילתית של מדינת ישראל ועל האכפתיות, מצד שני זה כשל ממשלתי, לא יעזור.

חיים ילין: זה לא הממשלה הזאת, אלא לדורותיה, זה כשל ניהולי, זה לא כשל פוליטי.

חיים ילין: מרכיבי ביטחון.

חיים ילין: הדיון על מרכיבי ביטחון, כבוד היושב ראש, היה בוועדת פנים.

חיים ילין: הוא לא היה פה, היה בוועדת פנים, שם היה דיון מצוין.

חיים ילין: בעקבות הדיון בוועדת הפנים קיבלתם את ההחלטות.

חיים ילין: אנחנו פה בביקורת המדינה, בסוף אנחנו נצטרך כח"כים להילחם על מי יתחזק את אותם 17 יישובים שאתם שמתם, כי זה לא בבסיס התקציב, ואז תגידו, "רגע, אתם רוצים גם אחזקה, אז אם יש אחזקה אז אני לא יודע להמשיך להשקיע".

חיים ילין: אני יודע כבר את התשובות, אני כבר אוכל אותן עשר שנים.

חיים ילין: לא תשנו.

חיים ילין: חייבים לשים הרבה כסף.

חיים ילין: לא יעזור כלום.

חיים ילין: זה יוריד גם את השיטור בצורה מסוימת, כי יהיה מוקד אחוד על כל האזורים או לפי אזור, אפשר יהיה לתפקד יותר טוב וזה ייתן תחושת ביטחון יותר טובה לחקלאים ולאנשים שנמצאים בתוך היישובים.

חיים ילין: לבסוף, גם כשמג"ב תופסים, למחרת הפושע בחוץ.

חיים ילין: בחוץ.

חיים ילין: השיטה צריכה להיות מאוד פשוטה, צריך פרקליט שמטפל בפשיעה החקלאית בצפון ופרקליט שמטפל בדרום.

חיים ילין: כמו שיש בתי משפט שהם ייעודיים והם יודעים להעניש ולהבין מהי הפשיעה עצמה ומה המשמעות של הדבר הזה, כך אנחנו צריכים להקים.

חיים ילין: אני בקשר כבר שנה עם הפרקליט, זה לא זז.

איתן ברושי: יש פה מישהו ממשרד המשפטים?

<אסנת חיטרון: כן.

איתן ברושי: טוב, תיכף תגיבו.

חיים ילין: אנחנו חייבים פרקליט בצפון.

חיים ילין: השרה רוצה את זה.

חיים ילין: הפרקליט לא מוכן לפגוש, לא אותה ולא אותי בנושא הזה.

חיים ילין: אני אומר לָך את הדברים כמו שהם.

חיים ילין: אם יהיה פרקליט בצפון ובדרום ויתפסו - - - הרי מה הם עושים?

חיים ילין: הם תופסים ובסוף משחררים אותם, כי הם אומרים, "מה, גנב שני אבטיחים.

חיים ילין: מה?

חיים ילין: בשביל שני אבטיחים?

חיים ילין: " לא מבינים שעל שני אבטיחים, מחר זה כבש ובסוף זה עדר שלם, כך זה עובד, זה לא עובד אחרת.

איתן ברושי: חיים, תודה.

חיים ילין: רגע, שנייה.

חיים ילין: אני חייב לקרוא לזה בשם.

חיים ילין: אני לא רוצה יותר לקרוא לזה פשיעה חקלאית, אני רוצה לקרוא לזה טרור חקלאי, כי כבר הרימו ראש לחלוטין.

חיים ילין: לא מפחדים משום דבר ולכן אם אנחנו לא נשים נחישות במלחמה הזאת, אז היא תאכל אותנו, היא תאכל אותנו מבפנים.

חיים ילין: לא יהיו חקלאים, לא יהיה מי שיתיישב בגבולות מדינת ישראל ובסופו של דבר כולם יצטערו.

חיים ילין: בדיעבד יבואו ויסת

חיים ילין: כלו אחורה ויגידו, ואללה, איך לא היינו שם.

חיים ילין: אז אנחנו מתריעים, אבל זה הכוח של הכנסת, זה מה שקשה לי.

חיים ילין: איפה שהייתי היה לי הרבה יותר כוח מאשר בכנסת.

חיים ילין: הייתי יכול להילחם יחד עם מג"ב, יחד עם מתנדבים, לצאת עם 16 ג'יפאים בלילה ולכסח את הצורה לכל מי שיתקרב לאזור.

חיים ילין: בכנסת אי אפשר לעשות את זה.

חיים ילין: אז אני אומר את הדברים כמות שהם.

חיים ילין: אם לא כולנו ביחד נשתף פעולה, יחד עם השר, וזו לא צריכה להיות פחיתות כבוד, שייקח השר את כל הקרדיטים, אני אומר לך את זה בשיא הרצינות, רק שיגמור את הפשיעה הזאת, כי בסוף זה ייגמר בחיי אדם.

איתן ברושי: חברים, אנחנו בלוח זמנים.

איתן ברושי: גרונר, בבקשה, תסביר מי אתה.

<גרונר בנבנישתי: אני מנהל ב-12 השנים האחרונות את בית האריזה "רפקור" בראש פינה, בית אריזה ששייך לחקלאים, כ-200 משפחות מתפרנסות ממנו.

<גרונר בנבנישתי: בבית האריזה הזה, מה שקורה כרגע, ברגעים אלה קוטפים אגסים ועד תום השבוע הבא יהיו כ-8,000 טון אגסים בקירורים של "רפקור".

<גרונר בנבנישתי: החקלאים קיבלו ממני הודעה שאני מצטער, אין להם ביטוח על נזק בזדון לפרי שלהם.

<גרונר בנבנישתי: זה אומר שבן אדם שעבד כל השנה, ויש ביניהם גדולים ויש קטנים, יש משפחות צנועות של 100 טון, שהן כרגע מרגישות שאם מחר בבוקר, מאיזושהי סיבה, מגיע אותו אחד ששרף שלוש פעמים בשנתיים האחרונות את בית האריזה הזה, הן איבדו את הפרנסה של כל השנה.

<גרונר בנבנישתי: אני שואל את עצמי והם שואלים אותי, כמה זמן הם עוד יביאו את הפרי, כי זה שלהם, בית האריזה, הם מכבדים אותנו, את האנשים שעובדים בשבילם, אבל זה לא יכול להימשך.

<גרונר בנבנישתי: יש פה סיטואציה אבסורדית.

<גרונר בנבנישתי: אני מצטער שאני לא אגיד מלים יפות, כפי שאמר הבחור מעמק חפר או אחרים, על העבודה של מג"ב.

<גרונר בנבנישתי: אגב, אני לא יודע, כי אנחנו, ראש פינה, זה לא אזור כפרי, הוא לא מוגדר, ומג"ב לא עובדים אצלנו.

<גרונר בנבנישתי: זה נשמע לי מאוד מוזר, לא ידעתי שראש פינה זה תל אביב.

חיים ילין: יש לך תחנת משטרה.

<גרונר בנבנישתי: יש לנו תחנת משטרה וראו איזה פלא, קיבלנו מכתב נחמד מאוד מהשר לבטחון פנים, שאומר מה מספרי התיקים ושמטפלים בהם.

<גרונר בנבנישתי: חברים, שקט אָיִן.

<גרונר בנבנישתי: לפני חודשיים, השריפה האחרונה, 4 מיליון שקל נזק, לא מבוטחים.

<גרונר בנבנישתי: אני לא יודע מאיפה נספוג את זה.

<גרונר בנבנישתי: אתם יודעים כמה עשירים הם בתי אריזה ששייכים לחקלאים ואיך מתפרנסים מחקלאות.

<גרונר בנבנישתי: השקענו למעלה ממיליון שקל במיגונים.

<גרונר בנבנישתי: שמנו חברת שמירה 24/7 בְּמקום שקודם היה שומר רק בלילה.

<גרונר בנבנישתי: היום כבר יש לנו שני שומרים בלילה.

<גרונר בנבנישתי: בשבוע הבא יתקינו גדר אלקטרונית נוספת, כדי שיהיו גם מצלמות עם אנליטיקה וגם גדר אלקטרונית.

<גרונר בנבנישתי: אני אמרתי, אולי נשים איזו מצלמה מעופפת, שכחתי מהתרגשות איך קוראים לה.

<קריאה: רחפן.

<גרונר בנבנישתי: רחפן, תודה רבה.

חיים ילין: יש בעוטף עזה 'רואה יורה'.

<גרונר בנבנישתי: אולי רחפן שיהיה כל הזמן באוויר.

<גרונר בנבנישתי: תראו, המציאות היא כזאת, אם המדינה לא תתערב, מה זה תתערב?

<גרונר בנבנישתי: היא לא יכולה להקנות ביטחון, לא מצליחה להקנות.

<גרונר בנבנישתי: כולם אנשים נהדרים ועובדים קשה, המשטרה, הימ"ר, אנשי משמר הגבול, אין ביטחון.

<גרונר בנבנישתי: אנחנו בוחנים את זה במבחן התוצאות, לא במבחן ההסברים.

<גרונר בנבנישתי: אני אומר לאנשים שלי, כשהתחילו להסביר, הפסידו במערכה.

<גרונר בנבנישתי: יש תוצאות אין הסברים.

<גרונר בנבנישתי: כשיש הסברים זה אומר שאין תוצאות.

<גרונר בנבנישתי: אין לנו ביטחון.

<גרונר בנבנישתי: אם היו נותנים לנו ביטחון הכול היה בסדר.

איתן ברושי: מי ביטח אותך בשלב שהיה ביטוח?

<גרונר בנבנישתי: בשנה הראשונה, ב-2015, כשהיו שתי שריפות, הייתי מבוטח בחברת כלל.

<גרונר בנבנישתי: לצערה הרב היא נאלצה לספוג בערך 8 מיליון שקל באותה שנה, שתי שריפות בהפרש של חמישה חודשים.

<גרונר בנבנישתי: השקענו מאמצים וקיווינו שבא לציון גואל, שנה שלמה היה שקט, לא באו וראה איזה פלא, 16 למאי עכשיו, חדר מישהו, בא, הצית וגרם לנזק של 4 מיליון שקל.

<גרונר בנבנישתי: באה חברת כלל, אמנם בדחילו ורחימו ואמרה, אנחנו מחריגים את כל הנזק בזדון ב"רפקור".

<גרונר בנבנישתי: פעם אם היה נשרף כל בית האריזה, הייתה לי השתתפות עצמית של 6 מיליון שקל ואת השאר הם מכסים.

<גרונר בנבנישתי: היום אין לי גם השתתפות עצמית, זאת אומרת, כל נזק בזדון מוחרג, בין אם זה פרי, חדרי קירור, מערכת מיון, כל מה שיש.

<גרונר בנבנישתי: חברים, זה מקום של 45 שנות היסטוריה של חקלאים, אני לא צריך לספר לכם מתי החקלאים האלה הגיעו ארצה, 130 שנה של חקלאות בראש פינה ועוד יישובים נוספים בסביבה.

<גרונר בנבנישתי: אנחנו בחרדה מתמדת.

<גרונר בנבנישתי: אין ביטחון ואין ביטוח.

<גרונר בנבנישתי: אם המדינה לא גורמת לכך שתהיה חברת ביטוח מטעם המדינה אז לא יהיה ואני לא בטוח שהפתרון של קנט יעבוד כי כבר שמעתי את התגובות.

<גרונר בנבנישתי: יש ענבל, יש אפשרויות נוספות.

איתן ברושי: גרונר, תודה.

איתן ברושי: אסף, בוא תתייחס, אחר כך עמיר ידבר.

<אסף מיכאלי: קודם כל שלום, צהריים טובים.

<אסף מיכאלי: אני אתייחס לכמה נקודות שעלו כאן.

<אסף מיכאלי: ראשית, הרשות פועלת בהתאם לסמכותה ורק בהתאם לסמכותה.

<אסף מיכאלי: במקרה הזה של "רפקור", היינו בקשר עם האנשים, ניסינו,

<אסף מיכאלי: בזכות היכולות והקשרים שלנו למצוא להם פתרון ביטוחי.

<אסף מיכאלי: הדבר הזה אינו קל, מדוע?

<אסף מיכאלי: מכיוון שגם במקום שאפשר היה למצוא פתרון ביטוחי הפרמיות היו מאוד מאוד גבוהות, כי כמו שאתם רואים, והוא תיאר את זה בהגינות, הסיכונים הם עבור גוף פרטי לשאת על עצמו סיכונים של מיליוני שקלים, שרואים שהם מתממשים שנה אחר שנה, אז היכולת למצוא פתרון ביטוחי בשוק הפרטי היא מאוד מאוד מוגבלת.

<אסף מיכאלי: אני אגיד מילה לגבי הפתרון של קנט, אנחנו שמענו אותו רק בימים האחרונים.

<אסף מיכאלי: בהקשר של קנט צריך לזכור שצריך כמה אנשים לטנגו הזה וגם את משרד האוצר בכובעו כאגף תקציבים, משום שקנט היא גוף שממומן על ידי אגף תקציבים, מכיוון שהוא זה שנותן לה את ההון לצורך הפעילות וגם מממן חלק ניכר מתוך הפרמיה לחקלאים, שוב, על מנת לעודד את הפעילות החקלאית החשובה ולכן צריך שיתוף פעולה של מספר גורמים, לא רק של רשות שוק ההון.

<אסף מיכאלי: רשות שוק ההון תעמיד את כל המשאבים שלה על מנת לייצר את הפתרון הביטוחי, אבל צריך יחד איתנו גם את אגף תקציבים ואת משרד האוצר וגם את משרד החקלאות, שהוא הגורם המפקח כאן.

<אסף מיכאלי: זה בהחלט פתרון שאפשר לשבת עליו ולבחון אותו על מנת לייצר פתרון ביטוחי במחיר שהוא יהיה מחיר נגיש לחקלאים כי אנחנו מבינים את הסיכון.

אבשלום וילן: הקרן מבטחת מתחת ל-33%, בעולם המערבי אנחנו מדברים על ביטוחים - - -

איתן ברושי: אבו, תדבר מסודר, תדבר למיקרופון, עם השם.

אבשלום וילן: אבשלום וילן, מזכ"ל התאחדות חקלאי ישראל.

אבשלום וילן: הביטוח שקרן נזקי טבע מעמידה דרך המדינה לא עובר את ה-33%.

אבשלום וילן: ברוב מדינות המערב היום הביטוח הוא כפול, 70% וזה ביזיון - - -

<אסף מיכאלי: אתה מתייחס להשתתפות.

אבשלום וילן: כן ואני מדבר על זה.

אבשלום וילן: אנחנו כבר שנים אומרים למדינה.

אבשלום וילן: זה יכול לשנות את כל תמונת המצב, ושמעת פה את "רפקור", שלוש פעמים.

אבשלום וילן: זו שערורייה.

אבשלום וילן: פנינו, יש ממונה על הביטוח במדינת ישראל, לא יכול להיות מצב שסדרי גודל כאלה לא מבוטחים ובאנו פה לוועדה לגלגל עיניים לשמים.

אבשלום וילן: מצב בלתי אפשרי, בלתי נסבל ואני מצפה מהפורום המכובד הזה - - - תפקידה של הכנסת לבקר את הממשלה.

אבשלום וילן: כאשר יש כשלים כל כך ברורים, צריך להתערב ולעשות מעשה.

אבשלום וילן: אם זה יישאר רק ברמת דיבורים, נעים מאוד, אבל לא נוכל להתקדם.

חיים ילין: אבו, אנחנו מטפלים, אני מקווה שנגיע לעמק השווה.

איתן ברושי: חברים, רק שנייה, אסף.

<אסף מיכאלי: אני רוצה להתייחס לנקודה הזו.

איתן ברושי: תתייחס ונעבור הלאה.

<אסף מיכאלי: מה שאדוני התייחס אליו זה היבטים תקציביים.

<אסף מיכאלי: רשות שוק ההון, אין לנו כמובן התנגדות לא להיבט תקציבי כזה ולא להיבט תקציבי אחר, זאת אומרת ככל שהמדינה תרצה להשתתף בפרמיות של חברת הביטוח קנט, על מנת לעודד את החקלאות ולסייע לחקלאות, כמובן שברשות שוק ההון אין לנו שום התנגדות לדבר הזה, אולי אפילו להיפך.

<אסף מיכאלי: יש פה שאלה שהיא שאלה תקציבית ולכן התייחסתי לדברים ואמרתי שצריך לשבת כולם ביחד - - -

איתן ברושי: אמרת ששמעת על קרן נזקי טבע לאחרונה, אבל רק עדכון, האם היה לכם רעיון אחר?

איתן ברושי: האם דיברתם על זה?

איתן ברושי: עסקתם בזה?

<אסף מיכאלי: אנחנו התייחסנו, אנחנו ניסינו לאורך השנים, כי זו לא פעם ראשונה שאנחנו נתקלים בקושי בהשגת פתרון ביטוחי ובכל פעם שאנחנו נתקלים בבעיה הזו אנחנו נרתמים לה באופן אישי על מנת לייצר פתרון שהוא פתרון נקודתי לאותו אדם שלא הצליח למצוא את הפתרון הביטוחי, אבל אין ספק שבהיבט החקלאי, ככל שאנחנו מבינים שיש פה בעיה רוחבית, צריך לכנס את הגורמים השונים, על מנת לייצר פתרון שהוא פתרון רוחבי.

<אסף מיכאלי: היכולת שלנו היא לייצר פתרונות נקודתיים, כאשר חקלאי או גורם עסקי כזה או אחר מבקש את הסעד.

איתן ברושי: עמיר ריטוב.

<עמיר ריטוב: צהריים טובים.

<עמיר ריטוב: אני נמצא כאן כיושב ראש מרכז המועצות האזוריות, אנחנו אחראים על כל המרחב הכפרי, על 85% משטח מדינת ישראל, אבל, ברשותכם, אני רוצה לפתוח במקרה הפרטי.

<עמיר ריטוב: גם אליי פרצו, אני מתקשה להכיר כאלה במרחב הכפרי שלא פרצו אליהם ובפריצה האחרונה, חוץ מהרגיל, מחשבים, לאפטופים וכו', אני נשוי לאלמנת צה"ל, הם גם לקחו את כנפי הטיס שלו ואת הדרגות שלו, של בעלה הקודם.

<עמיר ריטוב: אני יודע שזה נמצא היום בטול כרם, לפי האיכון של המחשבים.

<עמיר ריטוב: זאת אומרת התחושה, ברור שאם קובי יגיד על סטטיסטיקה וכו', אז עובדים, יש ירידות וסטטיסטיקה וכו', אבל כל מקרה הוא מאה אחוז, החיים לא ממשיכים אותו הדבר כמו שהיו קודם.

<עמיר ריטוב: זאת אומרת מסתגרים, מצלמות, שערים, יש פחד, חיים בחרדה.

<עמיר ריטוב: הילדים לא מסתובבים, ברגע שיורד החושך לא מסתובבים חופשי בחוץ.

<עמיר ריטוב: אין להם פחד, הם לא מפחדים מכלום, הם מסתובבים חופשי, הם גם לא מתרגשים אם אתה רואה אותם.

<עמיר ריטוב: כל בוקר של יום ראשון, שאני מתחיל אצלי במועצה האזורית שלי את ישיבת הבוקר, קב"ט המועצה מוסר, כך וכך עגלים, כך וכך פריצות לבתים, כך וכך ביישובים האלה, כך וכך ביישוב הזה, כך וכך, כל שבוע.

<עמיר ריטוב: זה לא מצב שיש לנו התקפות כאלו ואחרות, חיים עם זה, במרחב הכפרי ביומיום.

<עמיר ריטוב: ברור שיש מועצות ליד קו התפר קצת יותר ויש קצת פחות, כולנו חיים עם זה ביומיום.

<עמיר ריטוב: נכון שבעקבות בית יצחק זה קצת עלה לכותרות, אז היו כמה תכניות טלוויזיה, קצת דיברו על זה, דוח מבקר המדינה התייחס לזה, מחר בבוקר זה יישכח, נחזור חזרה לבעיות שלנו.

<עמיר ריטוב: תראו, ודרך אגב, אני חייב להעיר הערה דרך קובי לדוברת של משטרת ישראל, מכיוון שהיא עלתה הרבה כדי להתייחס מה עושה המשטרה, איך אנחנו מגיבים, מה אנחנו עושים כדי לטפל בפשיעה במרחב הכפרי, אז היא הרבתה להזכיר את זה שמסיעים שב"חים ומלינים שב"חים – לא תקין.

<עמיר ריטוב: מי שמסיע שב"חים, תכניסו אותם לכלא.

<עמיר ריטוב: לא להקל עם אף אחד כזה.

<עמיר ריטוב: אבל אי אפשר מזה להשליך שכאילו מצד אחד אנחנו מסיעים שב"חים ומצד שני באים לבכות, שזו התמונה שבה דוברת המשטרה ניסתה להציג את המרחב הכפרי.

<עמיר ריטוב: אני רוצה להתייחס למה שאמרו לפניי, לגבי היחסים של המרחב הכפרי ומג"ב.

<עמיר ריטוב: אנחנו ביחד.

<עמיר ריטוב: זאת אומרת, אני באותן בעיות יחד עם קובי, בשיתוף פעולה מלא.

<עמיר ריטוב: לא יכולים להגיד מילה אחת על מג"ב.

<עמיר ריטוב: זה שראש פינה, מועצה מקומית, שייכת למשטרת ישראל ויש שם כחולים אז הנה, הכחולים פה, תפנה אליהם בתלונות.

<עמיר ריטוב: אנחנו, הבעיות שיש לנו עם מג"ב ויש לנו, זה כמו במשפחה, אני לא מעלה אותן פה, אם יש לנו אחידות הפיקוד אנחנו רבים אתם בבית.

<עמיר ריטוב: אנחנו ביחד לגמרי, אבל מה שקורה, שכאשר יש בעיה בירושלים, כבר כמה זמן זה אינתיפאדת הסכינים?

<עמיר ריטוב: שלוש שנים.

<עמיר ריטוב: כאשר באים אלינו למרחב הכפרי ואומרים, חבר'ה, אין מה לעשות, היחידים שיודעים להתייחס לזה זה משמר הגבול, לא צבא ולא משטרה, אז אין ברירה, צריכים לקחת לכם את הכפריות.

<עמיר ריטוב: שלוש שנים אין לנו כפריות.

<עמיר ריטוב: זאת אומרת לא רק שאנחנו לא מקבלים יותר בעקבות המצב, אין לנו כלום.

<עמיר ריטוב: יש לנו רק את המעט שנשאר, פלוס כמובן ה"מתמידים", אלה שמתנדבים, הצוותים שלנו.

<עמיר ריטוב: אין מצב שזה יכול להימשך.

<עמיר ריטוב: אני מודה, שלחתי מכתב למפכ"ל לגבי הכפריות יום לפני הפיגוע בהר הבית, כבר למחרת שמעתי את הפיגוע הצטערתי ששלחתי את המכתב, איך אני יכול להשוות בין הצרות שלנו לבין הבעיות שיש בירושלים, אבל אני יכול, אין לי ברירה.

<עמיר ריטוב: בתפקיד שלי כיו"ר מרכז מועצות אזוריות, הדרישה שלי היא ממשטרת ישראל.

<עמיר ריטוב: אם הסיפור הזה בירושלים, דרך אגב, אם מישהו נדמה לו שעם כל הבעיות בהר הבית זה הולך להיגמר בזמן הקרוב ושבעוד חודשיים שלושה אפשר יהיה להחזיר את הכפריות חזרה, אין מה לעשות, צריכים להחזיר לנו, לא רק להחזיר לנו, לתגבר.

<עמיר ריטוב: כמובן, כל הסיפור פה הוא תקציבים.

<עמיר ריטוב: צריך יותר חיילים למשמר הגבול.

<עמיר ריטוב: זה לא עניין שלנו להיות בתוך התקציבים ולהגיד מה להעדיף, אבל ברור שאנחנו חייבים יותר אמצעים.

<עמיר ריטוב: כמובן שחייבים לעזור לחקלאים.

<עמיר ריטוב: החקלאים מתמוטטים.

<עמיר ריטוב: מישהו שמורידים לו את העגלים שלו ואין לו ביטוח, זהו, יכול ללכת ללשכת האבטלה לרשום אבטלה.

<עמיר ריטוב: אנחנו חייבים לראות מה עושים.

<עמיר ריטוב: משרד המשפטים פה, מה עושים עם הענישה?

<עמיר ריטוב: לא יכול להיות שזו דלת מסתובבת, שתופסים אחד שגונב, לא מישהו, לא יודע למה הזכירו כאן מילונים, אחד שגונב, אחד שנתפס בעבירות רכוש, הוא מקבל כמה ימים וכמה ימים לאחר מכן הוא כבר חזרה בעבודה.

<עמיר ריטוב: אני רוצה להגיד לכם שהם מתוחכמים.

<עמיר ריטוב: הם כמו סיירת, עם תצפיות, עם עיקובים ואנחנו, מצד שני, אין לנו את הכוחות, אין לנו את הכוחות להתמודד.

<עמיר ריטוב: לכן הבקשה שלי, קובי שומע ויודע, הבקשה שלי מכבוד היו"ר של ועדת הביקורת היא לבוא ולראות איך עוצרים את העניין הזה.

<עמיר ריטוב: איך לנצל את זה שעכשיו כולם מודעים לבעיה שלנו ולהגיד, אוקיי, הנה התכנית, יש תכנית למשמר הגבול שאנחנו מכירים אותה איך לשפר ואנחנו צריכים עוד הרבה מאוד כוחות בשטח.

איתן ברושי: תודה, עמיר.

איתן ברושי: אשר, משפט קצר.

<אשר גרף: אשר גרף, זכרון יעקב.

<אשר גרף: אני רוצה לספר סיפור פשוט.

<אשר גרף: שבת, שתים עשרה וחצי בצהרים, אני מגיע לשטח, תופס - - -

איתן ברושי: תגיד מאיפה אתה, לכולם, למיקרופון.

<אשר גרף: זכרון יעקב.

<אשר גרף: תופס ג'יפ בשטח, בן אדם עומד, ממלא שקיות, נתפס בשטח עם 70 קילו בתוך האוטו.

איתן ברושי: של מה?

<אשר גרף: של מנדרינות אודם.

<אשר גרף: זה היה בחודש מרץ.

<אשר גרף: אם הייתי בא שעתיים יותר מאוחר יכול להיות שהיה לו חצי טון.

<אשר גרף: הוזמן מג"ב, הגיע מג"ב מהר מאוד, בצורה יפה, נלקח לחקירה, שלושה חודשים אחרי כן, לפני שבועיים אני מקבל תשובה, אין עילה פלילית.

<אשר גרף: מפה בואו תסבירו לי, אם אין עילה פלילית כשבן אדם נכנס עם רכב לשטח ונתפס עם הפרי, מצולם עם הפרי בתוך השטח, איש מג"ב היה, ראה אותו, אם לזה אין עילה פלילית אז זה אומר שאני יכול היום להיכנס לכל חנות של רמי לוי, לקחת בקבוק מים כי אני צמא ולצאת בלי לשלם, אני רוצה לראות שייתנו לי לצאת בלי לשלם.

איתן ברושי: מפקד מג"ב.

<קובי שבתאי: קודם כל, צהריים טובים, אדוני היושב ראש.

<קובי שבתאי: תראו, עם תחושות אי אפשר להתווכח, אני מתחיל בזה.

<קובי שבתאי: לבי עם החקלאים.

<קובי שבתאי: יושבים פה לא מעט אנשים שמכירים אותי מספיק שנים, אין גניבה חקלאית של ראשי בקר או טרקטור שנגנבים, ולא משנה באיזו שעה בלילה, שלא מעירים אותי אם אני ישן ומעדכנים אותי על הגניבה וישר נכנסים לנוהל קרב, שאנחנו כבר מתורגלים בו.

<קובי שבתאי: זה ברמת המעורבות והאכפתיות, כי הנזק לחקלאי, תאמינו לי שאני מכיר את זה די מקרוב ובחלקת האלוהים שלי אני מנסה לעשות את מה שאני יכול הכי טוב, במסגרת משטרת ישראל.

<קובי שבתאי: פה אני רוצה קצת לדבר, בוועדה הקודמת אני הגעתי, ישבתי, דיברנו על כל מיני דברים, תכלס, בתחום הוועדה שום דבר לא זז מהחלטות, אבל בתחום שלנו, בתור משטרת ישראל, אני כן יכול להציג את הצעדים שבוצעו ואחר כך נדבר על התוצאות.

<קובי שבתאי: לא שאני מתכחש כרגע לבעיות שציינתם, אני בסוף אגיד מה אני חושב שצריך לעשות, במסגרת מה שמותר לי.

<קובי שבתאי: קודם כל משמר הגבול עבר רה ארגון בכל מה שקשור לנושא החקלאי ועבירות במגזר הכפרי.

<קובי שבתאי: אני אעשה את זה קצר.

<קובי שבתאי: אחר כך, אם ראש הוועדה ירצה להביא איתו פורום ולראות את זה בעין, אז אנחנו נשמח להראות.

<קובי שבתאי: נתחיל קודם כל עם מרכז סיגנטי.

<קובי שבתאי: עד היום מג"ב נשען על גורמים אחרים במשטרה הכחולה, בכל תחום הסייבר והסיגנט.

<קובי שבתאי: כמו שציינו פה, הכנופיות היום הן לא הכנופיות של פעם, זה לא אותו רועה צאן שמגיע עכשיו, לוקח שני עגלים ומוביל אותם ברגל.

<קובי שבתאי: היום אלה תצפיתנים, היום זה נטרול אזעקות, זה הובלה, זה טשטוש, אלה רכבים שמבלבלים, כל מה שאתם מכירים מתחום עולם הפשע הכי מתקדם קיים היום במגזר החקלאי.

<קובי שבתאי: אני מגדיר את זה כמגזר הכפרי כי זה פריצות נוספות.

<קובי שבתאי: היום, מתוך מג"ב ועם סיוע קטן של המשטרה, יש לנו מרכז סייבר עם 28 תקנים בסכום אפס, רבותיי, לא קיבלנו תקן אחד לנושא.

<קובי שבתאי: יש מרכז סייבר וסיגנט שנותן ישירות את כל האינפורמציה ואת כל הצרכים שלנו, החקירתיים, תוך כדי, לכלל יחידות הימ"ר של מג"ב, לטובת הנושא הזה.

<קובי שבתאי: במרכז הזה עבדנו במודל דרך הכחולה, אבל עוד, אני מקווה, שלושה שבועות, המחשבים מגיעים, זה הדבר היחיד שנשאר שנרכש, ויושב פה מפקד מרכז הבינה, איש ימ"רים בהווייתו, שמנוסה בהקמה של התחומים הללו ושגייסנו אותו לטובת הנושא, על מנת לשפר את היכולת החקירתית שלנו, לדעת לזהות דברים ולהגיע יותר טוב בצורה נקודתית.

<קובי שבתאי: במקביל, בנינו חטיבה טקטית, שזה כוח מבצעי עם יכולות, עוד פעם, אני לא אכנס פה יותר מדי, אבל זה סדר גודל של חטיבה בתוך מג"ב, בסכום אפס, בלי תקן אחד שקיבלנו מבחוץ, עם האמצעים הטכנולוגיים המבצעיים הכי מתקדמים שאתם יכולים לדמיין לעצמכם ועם יכולות מבצעיות גבוהות.

<קובי שבתאי: היחידה, בשבועות האחרונים, מסיימת את אימון ההקמה שלה, היא כבר התחילה לפעול תוך כדי ובכל מקום שהיא עובדת אנחנו מרגישים את נחת זרועה ואת היכולת שלה, בגלל היתרונות המבצעיים שיש לה.

<קובי שבתאי: שני האלמנטים האלה, של החטיבה הטקטית ומרכז הבינה, משנים את פני המערכה.

<קובי שבתאי: אני אומר את זה ואתם יכולים לבוא לבדוק אותי.

<קובי שבתאי: אם תרצו ביום מן הימים, גם נבוא עם מצגת מסודרת, להציג את הדברים האלה בפורום מצומצם.

<קובי שבתאי: במקביל, אני יכול להגיד ששינינו גם את תפיסת החשיבה.

<קובי שבתאי: לגבי תוצרת חקלאית, עד היום היינו מחפשים את אותו גנב שגונב לך את הקלמנטינות ובאים, תופסים אותו באותו רגע.

<קובי שבתאי: התחלנו לעבוד בשיטה קצת שונה, אנחנו הולכים אל החנויות ואל המרכולים, יש לנו פה מספר תיקים כאלה שכבר לקחנו אותם בתור פיילוט, הגענו לאותו מוכר ודרכו הגענו לגנבים.

<קובי שבתאי: מעבר לסוגיות האלו, אני אומר עוד פעם, אנחנו עובדים היום, עם כל ההפעלה של הכוחות, עובדים יותר ממוקד.

<קובי שבתאי: אם עד היום עבדנו כמו דייגים בפריסה של השיטור הכפרי בגזרות, אז היום אני עובד כמו צייד, אני לא עובד כמו דייג.

<קובי שבתאי: היום אני מתמקד בכנופיה, במחוללי פשיעה ועליהם אנחנו יושבים.

<קובי שבתאי: עד היום התוצאות מדברות בעד עצמן.

<קובי שבתאי: מה זה התוצאות?

<קובי שבתאי: תראו, יש לנו ירידה של 56% בגניבת ראשי בקר, סליחה, 60%.

<קובי שבתאי: אם שנה שעברה ישבתי פה והייתה לנו גניבה של 2,592 ראשי בקר נכון לאותה תקופה המקבילה לעכשיו, אנחנו ירדנו ל-1,033 ראשים, שזה גם הרבה, הלוואי וגם את זה היינו יכולים להוריד.

<קובי שבתאי: זה לא בא out of the blue, אני יכול להצביע בדיוק על אותם מחוללי פשיעה, אותן כנופיות מתוחכמות, שישבנו עליהן עם כל האמצעים שאתם יכולים לדמיין ולא יום ולא יומיים, אלא שבועות, אספנו מספיק ראיות ובסוף גם נתפסו בשעת מעשה.

איתן ברושי: קובי, תגיד לי רגע, השאלה שנשאלת בעקבות הדברים שנאמרו פה היא האם יש לך אמצעים לעמוד במשימה?

איתן ברושי: אנחנו, לצורך העניין, חלק מהיכולת שלך לקבל את המשאבים.

איתן ברושי: אני זוכר את זה כשהייתי ראש מועצה, אלי כהן היה מפקד המחוז, הקימו את יחידת "ארז", כל פעם שהיה אירוע בירושלים העסק הזה התרוקן.

איתן ברושי: מה שאומרים פה האנשים הוא שהאירועים בירושלים ואולי גם במקומות אחרים שואבים את הכוחות ואתה נשאר ללא כוחות במרחב הכפרי.

<קובי שבתאי: אדוני היושב ראש, אני אענה לך, אבל, ברשותך, אני רוצה רק להשלים את תמונת המצב.

<קריאה: אני רק רוצה להגיד שהוא לובש מדים אז יש לו, הוא אמר את זה בצורה מרומזת, ללא תקן.

איתן ברושי: הוא לא צריך עזרה.

<קובי שבתאי: חבר'ה, שנייה אחת, תנו לי, רגע, אני ילד גדול, תאמין לי, מסתדר יופי.

<קובי שבתאי: אני רוצה להתייחס לגניבת הטרקטורים.

<קובי שבתאי: גניבת הטרקטורים, שהייתה מכת מדינה, רבותיי, כולכם מבינים את המשמעות של גניבת טרקטור, אז אם בשנה שעברה נגנבו 48 טרקטורים, השנה נגנבו 20 טרקטורים בלבד כש-9 מתוכם הוחזרו.

<קובי שבתאי: אתם יכולים לבדוק אותי בנתונים, כל תיק ותיק.

<קובי שבתאי: אין גניבת טרקטור שאני לא יודע עליה.

<קובי שבתאי: אם היינו צריכים להיכנס לשטחים, לכל המקומות הכי מסוכנים, נכנסנו גם לשם והוצאנו משם את הכלים.

<קובי שבתאי: זו עבודה ממוקדת.

<קובי שבתאי: אי אפשר לבוא ולהגיד, אוקיי, מחר לא תהיה פשיעה בכלל במגזר הכפרי - - -

<עמיר ריטוב: רק שאלה, כשאתה אומר "השנה" כל פעם, זה עד יולי?

<קובי שבתאי: זה עד עכשיו, עד התאריך נכון להיום.

<קריאה: ואת זה אתה משווה לחלק עד יולי של שנה שעברה?

<קובי שבתאי: כן, לתקופה המקבילה אשתקד.

<קובי שבתאי: אני יכול לדבר על גניבות תוצרת.

<קובי שבתאי: תראו, הרבה גניבות לא מדווחות כי החקלאים בעצמם לא יודעים שגנבו להם.

<קובי שבתאי: נכנס מישהו, גונב שק, שניים, החקלאי לא יודע על זה, יוצא החוצה ואם לא נראה שרידים - - -

<קריאה: כי לא מתייחסים לזה ברצינות.

<קובי שבתאי: מי לא מתייחס, אנחנו?

<קריאה: לא, לא מדווחים.

<קובי שבתאי: רבותיי, תיכף אני אתייחס להתייחסות של משטרת ישראל.

<קובי שבתאי: אני יכול לדבר על הגניבות הקטנות האלו, 20% מתוך הגילויים, אנחנו עומדים בגניבות התוצרת, 108 מול 108 אירועים בדיוק, שנה מול שנה, אבל 26% מתוך זה הם גילויים שלנו.

<קובי שבתאי: זה מצב שמצאנו תוצרת, החקלאי דיווח או מישהו דיבר או שהסיור קלט את זה, ישבנו על אותם מקרים עם מה שאנחנו יכולים ובחלק מהמקרים גם תפסנו את הגנבים, בחלק.

<קובי שבתאי: אני לא אפתח פה את הכול, אבל גם בנושא הציוד, גם בנושא התוצרת, גם בנושא ההיזקים, יש ירידה.

<קובי שבתאי: יש תופעה לאחרונה, בדרום בעיקר, נכון, מכלי דישון, אנשים כבר לא מדווחים, אבל לְמה הם משמשים?

<קובי שבתאי: כנראה שיש איזו לגיטימציה כזו או אחרת, שניתנה לגידול המריחואנה.

<קובי שבתאי: היום יש שטחים עצומים של גידול, כל מיני חממות, בעיקר באזור הדרום, בכל הארץ אבל בדרום זו מכה, ופתאום עלינו על חממות שאנחנו ביוזמתנו מאתרים.

<קובי שבתאי: פתאום אתה מגלה שיש שם מכל דישון.

<קובי שבתאי: בואו אני אתן לכם דוגמה, אשתף אתכם בהוויה היומית שלי.

<קובי שבתאי: אני שומע שגנבו את מערכות ההשקיה של תרנגולים מהלולים, אמרתי, ריבונו של עולם, מי גונב דבר כזה, לְמה?

<קובי שבתאי: גניבה ראשונה, גניבה שנייה, זהו, נדלק פרוז'קטור, משהו פה לא בסדר, זה משמש למשהו, ואז התברר לנו שזה משמש להשקיה בחממות הידרו שהם מייצרים.

<קריאה: בשטחי האש של צה"ל.

<קובי שבתאי: חלק בשטחי האש של צה"ל.

<קובי שבתאי: אז הם צריכים רשתות והם צריכים גם את מתקני ההשקיה והם צריכים גם את מכלי הדישון, הם לא משלמים על חומרים.

<קובי שבתאי: אני לא אכנס למספרים, אין שבוע שאנחנו לא חושפים בין 4 ל-8 מקרים כאלה בשטחים.

<קובי שבתאי: ואלו יוזמות מקומיות.

<דובי אמיתי: קובי, אתה מכיר את הנתון, ש-94% מכלל התיקים שנפתחו בגין הפשיעה החקלאית נסגרו?

<קובי שבתאי: לא.

<דובי אמיתי: רק 4.5% - - -

<קובי שבתאי: לא.

<דובי אמיתי: אז אני מציע שהוועדה תעביר לך את הנתונים.

איתן ברושי: יושב פה משרד המשפטים.

איתן ברושי: יש לנו מגבלה של זמן וצריך לסכם.

איתן ברושי: תנו למפקד מג"ב, תיכף נגיע אליך, דובי.

<קובי שבתאי: רגע.

<קובי שבתאי: תראה, אני יכול להגיד לך, אם תרצה שניכנס גם לכמות כתבי האישום, אז יש לנו עלייה בכמות התיקים.

<קובי שבתאי: שתבין, בחציון הראשון, עכשיו, 12 כנופיות, כנופיות, זה לא גנב ולא שניים, 12 כנופיות נתפסו מתחילת השנה עד עכשיו וקיבלו "תום ההליכים".

<קובי שבתאי: אני לא יודע להגיד לך כמה הם יקבלו בסופו של דבר אבל "תום הליכים" מבחינתי זה הישג משפטי.

איתן ברושי: קובי, תרשה לי רגע, אני חייב לנהל את הזמן.

איתן ברושי: אני שואל אם אתה יכול להתייחס לשאלה - - -

<קובי שבתאי: תראו, הייתי מאוד שמח שאם קורה אירוע בירושלים יגידו שבשיטור הכפרי לא נוגעים ומשאירים אותם בשטח, כי יש מספיק כוחות אחרים שיעלו לירושלים.

<קובי שבתאי: אני לא יכול להגיד את זה, לא היום, לא בשמי ולא בשם משטרת ישראל, כי אתם מבינים את המצוקות.

<קובי שבתאי: אני לא יכול לתרץ את זה, אבל הייתי מצפה בישיבה הקודמת, שבאו, וכולם הקשיבו, דיברנו על הסימון, סימון לעגלים ודברים נוספים, גם דיברו על מעבדות DNA, מעבדות זיהוי בתחום החקלאי ואמרו, "תגיד מה אתה צריך שנעזור לך", חוץ מניירות לא ראיתי כלום.

<קריאה: השר לבטחון פנים מתגאה בימים האחרונים השכם והערב בכמות התקנים שמוסיפים למשטרת ישראל, אף אחד לא - - -

איתן ברושי: אני בכל זאת מציע שנאפשר למפקד מג"ב לסיים, כן.

<קובי שבתאי: אני אומר עוד פעם, תראה, הייתי מצפה שאם אני מגיע למקום כזה עוד פעם, אני מצפה, אני בסך הכול זרוע מבצעת, אבל יש את הזרוע המחוקקת.

<קובי שבתאי: דיברת גם על אבטיחים, בן אדם עם שני אבטיחים באוטו, הגשנו נגדו כתב אישום, זו המדיניות.

<קובי שבתאי: מה יעשו אחר כך בתביעות, אם כן יגישו או לא יגישו או שינזפו בי בבית משפט על הדבר הזה, זה כבר עניין אחר.

<קובי שבתאי: אני מבחינתי עושה את מה שאני יכול.

<קובי שבתאי: ביקשנו לעשות ברירות קנס.

<קובי שבתאי: אחד שנתפס, שיוצא עם שק מתוך מטע, הרי הסיכוי שהוא יגיע לכתב אישום הוא נמוך, אבל אם נגיע לברירות קנס באירועים מן הסוג הזה, אני מניח שזה ייתן לנו איזה כלי בפעם הראשונה ובפעם השנייה הוא יגיע לכתב אישום.

איתן ברושי: חבר'ה, בואו נתקדם, אני אתן לך עוד איזה משהו בסוף.

<קובי שבתאי: אני אשמח מאוד אם מכל הוועדות האלו תצא בסופו של דבר איזו קריאה לתת לנו את האמצעים, לתת לנו את הכלים לטפל במה שצריך.

איתן ברושי: אנחנו תיכף נראה איך עושים את זה.

איתן ברושי: משרד המשפטים ואחרי כן דובי.

איתן ברושי: נחתור לסיכום.

איתן ברושי: שם ותפקיד.

<אסנת חיטרון: אסנת חיטרון ממחלקת ייעוץ וחקיקה פלילי.

<אסנת חיטרון: אין כאן בדיון נציג של הפרקליטות, לכן אני לא יכולה להתייחס להערות בנוגע למספר כתבי אישום ובנוגע לצורך בפרקליטים מיוחדים, אבל אני כן יכולה להתחייב להעביר את הנושא הזה לפרקליטות ולהגיד שלפני הדיון הבא נעביר את הנתונים שהועדה תבקש שיועברו.

איתן ברושי: יש פה טענה על בעיית הענישה ושהרבה מאוד תיקים נסגרים או שהאכיפה היא מוגבלת.

איתן ברושי: לא פעם היה מקרה הפוך שהחקלאי הגיב ובסוף הוא נענש, כי הוא נתן למישהו אולי איזו מכה או משהו.

איתן ברושי: אני יכול לציין בסיפוק שארבעה מקרים של ירי היו מקרים שהיה צריך להגן על החקלאי ובסופו של דבר לא העמידו אותם לדין, שלא לדבר על המקרים שירו - - -

<אסנת חיטרון: חוק העונשין נותן הגנה ומעבר להגנה העצמית יש הגנה שמתייחסת באופן מיוחד למקרים שמתרחשים בבית - - -

איתן ברושי: האם את חושבת, אם מותר לשאול, אולי את לא הכתובת, שצריך לחוקק חוק מיוחד של הגברת הענישה על פריצה ועל פגיעה במרחב הכפרי?

<אסנת חיטרון: לעניין הזה אני כן אגיד, כמובן שכל דבר צריך לבדוק, אבל חשוב מאוד, לפני שמדברים על החמרת ענישה, לבדוק איפה הבעיה, כי אם אנחנו מתפזרים ומתחילים לדבר על החמרת ענישה כשהבעיה היא אולי בהפניה של תקציבים – אני לא יודעת אבל אני רק אומרת שצריך לבדוק קודם – אז להפנות תקציבים לאכיפה ולבדוק איך הרשויות האוכפות מתמודדות.

<אסנת חיטרון: צריך לבדוק את הדבר הזה לפני כן ולראות שאנחנו מתמודדים עם הבעיה איפה שהיא נמצאת.

<אסנת חיטרון: אנחנו יודעים והמחקרים מראים שבשביל ליצור הרתעה, אם מחמירים ענישה זה לא מה שיוצר הרתעה.

<אסנת חיטרון: מה שיוצר הרתעה זה הסיכוי שהעבריין יודע שהוא ייתפס וייתן את הדין.

<אסנת חיטרון: לכן, לפני שאנחנו מדברים על החמרת ענישה צריך לראות ולבדוק קודם כל מהם העונשים שנגזרים.

<אסנת חיטרון: זה משהו שאנחנו יכולים לבדוק אותו - - -

איתן ברושי: אין לך בשבילנו איזושהי בשורה?

<אסנת חיטרון: לא.

איתן ברושי: לא הייתה התייעצות במשרד המשפטים ואמרו לך שאתם נוקטים באיזשהם צעדים חדשים.

<אסנת חיטרון: לא.

איתן ברושי: לא הייתה הכנה.

איתן ברושי: תודה.

איתן ברושי: דובי.

<דובי אמיתי: אדוני היושב ראש, אני חשבתי שאחרי הדיון הקודם נגיע לפה ונהיה אנשי בשורה.

<דובי אמיתי: אנחנו באותו מקום שבו היינו לפני חודש וחצי ולצערי המצב הולך ומחמיר.

<דובי אמיתי: אני רוצה לחזור על מה שאמרתי לקובי מפקד מג"ב.

<דובי אמיתי: אני לא הולך להיכנס לסוגיה המקצועית, קובי, כן עושים, מהם האמצעים, אין אמצעים, אני רק אומר לך במישור העובדתי, אני ממליץ לקחת שוב את המחקר של הכנסת, שהוא בנוסף לדוח מבקר המדינה, כי הוא מצביע במישור העובדתי על נתונים מאוד מדאיגים במבחן התוצאה.

<דובי אמיתי: הנתון הכי מדאיג בדוח הזה אומר ש-94% מהמקרים לא הגיעו לכתב אישום אז הם יכולים - - -

<קריאה: כמה, 5,000 - - -

<דובי אמיתי: יש לי פה את הממ"מ, יש פה נציג.

<קובי שבתאי: יש לי נתונים, אני אומר עוד פעם, אני מוכן - - -

<דובי אמיתי: אני קורא מהדוח - - -

<קובי שבתאי: ידידי, בפעם הקודמת הוועדה התבססה על נתונים שהגיש "השומר" על הערכות, כשאני, עוד פעם, אני מתבסס על מספרים.

<קובי שבתאי: דיברתם על תלונה בזכרון, ההנחיה היום ועוד פעם, זו יוזמה שלנו, כל גניבה חקלאית שיש, גם בערים, שמגיעה לתחנה, תלונה שמגיעה לתחנה יש לה מה שנקרא "שדה ירוק".

<קובי שבתאי: גניבה חקלאית מופיעה ב"שדה ירוק", אז באופן אוטומטי אנחנו נדע מזה ונמשוך את התיק משם.

<קובי שבתאי: לבוא ולהגיד על אחוז כזה שלא טופל, הנתונים שלך, ידידי, אינם מבוססים.

<קובי שבתאי: אני עומד פה עם מספרים - - -

<דובי אמיתי: אני מבקש שהדברים ייכתבו בפרוטוקול, שהנתונים של הממ"מ לא מבוססים - - -

<קובי שבתאי: אתה אמרת אחוזים כרגע - - -

<דובי אמיתי: לא אני, אני לא מביא נתונים.

<קובי שבתאי: יש לי 590 כתבי אישום.

איתן ברושי: אני מחזיק דוח, אני מבקש - - -

איתן ברושי: יש פה נציגות של הממ"מ.

<דובי אמיתי: בבקשה.

איתן ברושי: רגע, חכה, תסיים את הדברים שלך.

<דובי אמיתי: אני מבקש שהנתונים יונחו על השולחן.

<דובי אמיתי: אני אומר שברגע שאין הרתעה אז אנחנו נמצאים במצב שכולנו מפוחדים.

<דובי אמיתי: שמעתי את יושב ראש המועצות האזוריות, אני המום, "לא יוצאים בלילה החוצה, הילדים".

<דובי אמיתי: זו אמירה לא פשוטה.

<דובי אמיתי: זו אמירה לא פשוטה שקשה לי לקבל אותה, כמי שמשרת עדיין בצבא ועומד מול אויב מהצד השני של הגדר, שבתוך הבית לא נוכל להסתובב, שאומר את זה יושב ראש המועצות האזוריות.

<דובי אמיתי: אז אני אומר לכם, חבר'ה, קרה פה משהו.

<דובי אמיתי: אני רוצה לומר לכם, פתרונות לא חסרים, קובי, אתה יודע את זה, אני סומך עליך, הייתי אצלך, פתרונות לא חסרים, השאלה היא האם אנחנו רוצים לפתור ונראה לי שאנחנו לא רוצים לפתור.

<דובי אמיתי: הגענו הנה עם סל תירוצים וכל אחד מגיע עם כתב הגנה.

<דובי אמיתי: זה לא הפתרון.

<דובי אמיתי: הפתרון הוא שנבוא נגיד שאנחנו רוצים לפתור וביחד נוכל לפתור את זה.

<דובי אמיתי: אי אפשר להשאיר את המצב כמו שהוא היום.

<דובי אמיתי: קשה לנו להסתכל על החקלאים בשטח, קשה לנו לראות מה קורה בשטח.

<דובי אמיתי: למשרד המשפטים אני אומר, כדאי לבחון, והצענו את זה וחשבתי שתבואי עם תשובות, להפוך את הגניבה החקלאית לעבירה מנהלית, שבאופן אוטומטי יוכלו להטיל קנס, בלי להתחיל את כל התהליכים מפה ועד הונולולו.

<דובי אמיתי: ביקשנו שתבואי עם תשובות, שתבחנו את זה, אמרתם שתבואו עם תשובות, אמרנו שנבוא עם תשובות ואנחנו שוב באותו מקום.

<דובי אמיתי: אני מצטער, אני אומר לכם, אני בדרך כלל לא אוהב להטיח ביקורת, לא בפורום כזה רחב, אבל, חבר'ה, זה העניין.

איתן ברושי: דובי, תודה.

איתן ברושי: אני רוצה לשאול נציג של בטחון פנים.

איתן ברושי: יש מה לומר?

<איתמר שוורץ: אנחנו, כמו שאורי אמר, התחלנו השנה פעם ראשונה - - -

איתן ברושי: שם ותפקיד.

<איתמר שוורץ: איתמר שוורץ.

<דובי אמיתי: משפט אחרון, ברשותך, סלח לי.

<דובי אמיתי: אני רוצה רק משפט אחד לקרוא.

<דובי אמיתי: "באירועים האחרונים שהיו בבית מאיר ובהר חלוץ הייתה הודעה של רשות המסים מס רכוש, לפי מסקנתם מדובר באירועים של הצתה מכוונת ובניסיון של כוחות הביטחון לאתר מציתים.

<דובי אמיתי: אירועים אלו יוכרזו כנזק הזכאי לפיצויים לפי חוק מס רכוש".

<דובי אמיתי: אני חושב שחלק גדול מהמקרים של החקלאים זה טרור וניתן לפתור את זה על ידי קרן הפיצויים המיוחדת של מס רכוש.

<דובי אמיתי: אני מבקש ממךָ באופן אישי לבדוק את הסוגיה הזו.

<דובי אמיתי: כשרוצים אז הממשלה יודעת להחליט ולפצות את כולם.

<דובי אמיתי: סליחה.

איתן ברושי: בטחון פנים.

<איתמר שוורץ: אני איתמר, מהמשרד לביטחון פנים, מנהל תחום אכיפה.

<איתמר שוורץ: המשרד התחיל בשנה האחרונה תכנית לחיזוק הביטחון האישי במרחב הכפרי, נכון לעכשיו זה ב-17 מועצות.

<איתמר שוורץ: חשוב להבין שזה מתוך תקציב המשרד.

<איתמר שוורץ: השר הקצה תקציב על חשבון דברים אחרים.

<איתמר שוורץ: נכון לעכשיו זה 2017-2018.

<איתמר שוורץ: אני מקווה שאנחנו נצליח ונוכל להביא תקציבים נוספים.

<איתמר שוורץ: שוב, זה מתקציב המשרד השוטף.

איתן ברושי: למיגון?

<איתמר שוורץ: גם מרכיבים טכנולוגיים - - -

איתן ברושי: אתמול דיברתי על זה בכנסת באיזו מסגרת והשר היה במליאה כשר שנכח.

איתן ברושי: הזכרתי את הדיון הזה אז הוא שאל אותי אם הזמנו גם את צה"ל לדיון, אמרתי לו שהממשלה אחראית על התיאום שבין המשטרה לצבא.

איתן ברושי: ניסינו להזמין את הצבא, אני אומר למפקד מג"ב, בסופו של דבר אין פה, אבל נאמרה על ידי השר הערה תוך כדי דבריי, האם הזמנו את הצבא, ואני אומר את זה פה, כי זה נשאר פתוח, ההערה לגבי הצבא.

איתן ברושי: מפקד מג"ב, המשרד לבטחון פנים, זו הערה שצריך לדון בה במסגרות הנכונות.

איתן ברושי: מיהו נציג משרד החקלאות?

איתן ברושי: מה התפקיד שלך?

איתן ברושי: אתה רוצה לומר משהו לפני שאני אתן לחברת הכנסת ברקו?

<ערן שביט: למעשה, במה שדובר פה, היו שני דברים שהיו קשורים למשרד, אחד הוא הנושא של "רפקור" ונערך בשבוע שעבר דיון, אנחנו מנסים איכשהו להזיז, הבעיה די ברורה, גם ברשות ההון גם העירו על זה נכון, כי יש לנו בעיה והבעיה היא כנראה - - -

איתן ברושי: יש לכם דרך לפצות אותם בנסיבות המיוחדות?

<ערן שביט: בנסיבות המיוחדות מתקציב משרד החקלאות אין לנו שום דרך לפצות וכרגע הם לא מכוסים על ידי אף אחד.

<ערן שביט: זה לא נמצא במגרש של משרד החקלאות, לצערנו הרב, אלא במקומות אחרים.

<ערן שביט: הפיצוי היחיד הוא אם נצליח להגיע לאיזשהו פיצוי מיוחד מאגף תקציבים.

<ערן שביט: אני לא יכול לומר שאנחנו אופטימיים או פסימיים, אבל אנחנו בגישה של ללכת לכיוון הזה.

איתן ברושי: הדבר השני?

<איתמר שוורץ: הדבר השני היה לגבי הנושא של מאגר ה-DNA.

<איתמר שוורץ: הוקמה ועדה שתפקידה לעסוק בדיוק בנושא הזה, בחינה של מאגר DNA.

<איתמר שוורץ: הישיבה האחרונה והשלישית נערכה בחודש מאי השנה והוחלט למעשה על פיילוט, רק לבַּקָר.

<איתמר שוורץ: זה לא כל כך פשוט הנושא הזה, הוא גם יצריך תקציבים לא מעטים בשביל לייצר מאגר DNA ואנחנו מקווים להיות אנשי בשורות בנושא הזה כשהפיילוט יתחיל.

<איתמר שוורץ: שוב, אנחנו עדיין לא יודעים את גודל הפיילוט, אבל אנחנו נתחיל עם הפיילוט הזה.

איתן ברושי: אוקיי.

איתן ברושי: אנחנו נשמע את חברת הכנסת ברקו, אחר כך את המבקר, שהדיון הזה הוא בעקבות הדיון הקודם ונסכם.

איתן ברושי: בבקשה, ענת.

ענת ברקו: תודה, אדוני יושב הראש.

ענת ברקו: כידוע לך אני העליתי את הנושא לראש הממשלה, יש משבר בחקלאות היום.

ענת ברקו: אנחנו מתהדרים בחקלאות ובחקלאים ובבשורה שהבאנו לעולם בתחום הזה, אבל יש בעיה.

ענת ברקו: אני לא רוצה לעבור על כל הנושאים שאנחנו דיברנו בהם רבות, על הביטחון התזונתי, על העברת קרקעות, על גזלת קרקעות, על רפורמות שונות ומשונות ועל כך שאנחנו רואים בדברים מסוימים בעיות ביטוח, רפתות נטושות וכו' ובנוסף אי-התייחסות ליישובים צמודי גדר.

ענת ברקו: זו הזדמנות טובה כי הנושא עלה גם לשר החקלאות, אבל פה אנחנו מדברים על חיי אדם, אנחנו מדברים על מניעה ואנחנו מדברים על כך שנתיבי הפשיעה החקלאית הם נתיבי הטרור ואין בלתם.

ענת ברקו: אלה בדיוק אותם נתיבים.

ענת ברקו: מי שחושב שמישהו נכנס אליו הביתה, באותה אנרגיה שהוא בא לגנוב מפתחות של כלי חקלאי הוא באותה מידה יכול לרצוח מישהו ואף אחד לא יוכל לעשות את ההבחנה הזו.

ענת ברקו: אני יודעת שיש כאלה שמתעקשים לעשות את ההבחנה הזו, "כן, הוא רק בא לגנוב, אבל הוא לא בא לרצוח" ואני לא חושבת שמישהו יגיד, "אהלן וסהלן, בוא נשאל אותך למה בדיוק, למה התכוון המשורר" כשעומד מולו חקלאי בן 80 ניצול שואה ויורה או במקרה של בית אלעזרי, בן 63 מול שניים שלושה פלסטינים, שודדים שבאו לגנוב והם לא מורתעים.

ענת ברקו: צריך להגיד את האמת, הם לא מורתעים, הם לא חוששים כי הם יודעים שלא יעשו להם כלום.

ענת ברקו: צריך למצוא את הדרך.

ענת ברקו: קודם כל אני בעד לתת לחקלאים לשאת נשק.

ענת ברקו: שיישאו נשק, שיידעו שחקלאים נושאים נשק והם גם יכולים להשתמש בו על פי התקדים של דרומי.

ענת ברקו: הדבר השני, אני גם בעד שיהפכו את זה לעבירה מנהלית ואפשר יהיה לעשות שיפוט מהיר, כי היום גם כשעוצרים גנבים מהסוג הזה, קשה לטפל בזה.

ענת ברקו: כל הסחבת הזו היא לא לעניין.

ענת ברקו: צריך להגיע למצב של שיפוט מהיר ולכבד את תחושת הביטחון של החקלאים.

ענת ברקו: חייבים לעשות את זה.

ענת ברקו: קרקעות שמשתלטים עליהן זו גניבה חקלאית.

ענת ברקו: קרקעות שלא מעבדים כי לא משתלם למשרד החקלאות ואחר כך משתלטים עליהן ובונים עליהן ולא מפנים ואחר כך עוד מלבינים את זה, זאת גם גניבה וגם לזה צריך להתייחס.

ענת ברקו: מי שלא מבין שכל קרקע שאנחנו לא מעבדים ולא עוזרים ויש השתלטות בלתי חוקית, זו גם גזלת קרקעות.

ענת ברקו: חבל, זה הביטחון שלנו והחקלאות הייתה פאר היצירה במדינת ישראל, חבל לנו ללכת לאחור כשאנחנו, בכל מקום בעולם ואני יודעת מכל כנס שאנחנו עושים כחברי כנסת, מתהדרים בחקלאות שלנו.

ענת ברקו: צריך לחשוב יותר, גם המשרד לבטחון פנים, ואני אדבר עם השר, אבל הקטע הוא של סמיכות הענישה בתהליכים מהסוג הזה והבנה שזה לא שונה מכל טרור אחר, כי אנחנו אף פעם לא יודעים מה הכוונה של אותם אנשים.

ענת ברקו: אנחנו לא יודעים, ברגע שיש כאלה שהם חוצי גבול, פורצי גדרות או כל מיני פרצות שמכינים להם, צריך להבין שהמחיר יכול להיות בחיי אדם.

ענת ברקו: הוא היה בחיי אדם ולכן אנחנו צריכים לקחת את זה בשיא הרצינות.

ענת ברקו: תודה רבה.

איתן ברושי: תודה, ענת.

איתן ברושי: שתי דקות לממ"מ, ואת המבקר.

<נורית יכימוביץ' כהן: תודה רבה, שמי נורית יכימוביץ כהן, חוקרת במרכז המחקר והמידע של הכנסת.

<נורית יכימוביץ' כהן: אני רק בקצרה רוצה להעמיד דברים על דיוקם.

<נורית יכימוביץ' כהן: בעניין שיעור התיקים שהוגש בהם כתב אישום, את הנתונים אנחנו קיבלנו ממג"ב, מסגן ניצב מירה קליין פאר, כאשר שיעור התיקים שהוגש בהם כתב אישום במחוז מג"ב הוא 5.7% ובשאר מחוזות המשטרה הוא הרבה יותר נמוך.

<נורית יכימוביץ' כהן: זה נע בין 3.8% במחוז יהודה ושומרון, 1.4% במחוז הצפון, 3.1% במחוז הדרום, 0.3% במחוז המרכז של המשטרה והשאר זניח.

<נורית יכימוביץ' כהן: תודה רבה.

<קובי שבתאי: לאיזו שנה הנתון?

<נורית יכימוביץ' כהן: נתונים של חמש השנים שבין 2011-2015.

<דובי אמיתי: אז לא טעיתי, נכון?

<קובי שבתאי: לא, זה 5.9%, שזה יותר גבוה מכל מקום אחר בארץ.

<נורית יכימוביץ' כהן: יותר גבוה מכל מקום אחר בארץ, אבל עדיין 5.7%.

<קובי שבתאי: בכללותו.

<קובי שבתאי: רגע, חבר'ה, אנחנו רוצים לשים דברים על דיוקם.

<דובי אמיתי: נו, באמת.

<קובי שבתאי: מה נו באמת?

<קובי שבתאי: תביאי לי בבקשה את הנתונים.

<נורית יכימוביץ' כהן: אלה הנתונים כפי שהגיש מג"ב.

<קובי שבתאי: אני מסכים עם הנתונים של 2015, אנחנו מדברים על 2016-2017, על השנה.

<קובי שבתאי: רבותיי, ב-2017 אנחנו עומדים על 14% כתבי אישום.

<נורית יכימוביץ' כהן: למיטב ידיעתנו, ההגדרות של - - -

<קובי שבתאי: ב-2016 14% כתבי אישום כשהאחוזים בכלל משטרת ישראל עומדים על 7%.

<קובי שבתאי: גם ב-2016 עמדנו על 14% נכון לאותה תקופה.

<נורית יכימוביץ' כהן: האם נכון הדבר שההגדרות שלפיהן הנתונים האלה הופקו השתנו?

<קובי שבתאי: אותם נתונים - - -

איתן ברושי: תראו, הזמן קצר.

איתן ברושי: הוויכוח הוא לא על הנתונים אלא על מציאות שבכל מקרה חייבים לשנות אותה.

איתן ברושי: חבריי מהמבקר.

<יובל חיו: אדוני היושב ראש, אני קודם כל מבקש לומר בפתח הדברים שזוהי ישיבה שנייה שנערכת בנושא הזה ולנו, כמשרד מבקר המדינה, מפריע שאין נוכחות של נציג משטרת ישראל.

<יובל חיו: סלח לי, מפקד מג"ב, שאני עוצר - - -

<קובי שבתאי: אני מייצג גם את המשטרה.

<יובל חיו: בסדר.

<קובי שבתאי: אני חלק מהמשטרה.

<יובל חיו: לצורך העניין מג"ב הם חלק מהמשטרה אלא שדווקא ממצאי הדוח מצביעים על כך שחלק מהתשובות צריכות להגיע מגורם במשטרת ישראל שמתייחס גם לדברים שנוגעים למג"ב, לא בהכרח כביקורת.

<יובל חיו: אני תיכף אפרט ואני אומר לך במה מדובר.

<יובל חיו: גם כשנאמרים פה משפטים כמו, "אנחנו מפתחים עוד אמצעים" ויכול מאוד להיות שאתם צריכים אמצעים, אז במעגל הראשון האמירה הזו נאמרת למשטרת ישראל ובמעגל הרחב יותר היא נאמרת לממשלת ישראל.

<יובל חיו: אני חושב שבהיבט הזה חשוב שהיה גם נציג של המשטרה, אבל אני אתייחס רגע לאותם נושאים שאנחנו נעמיד אותם על נתיב המעקב אצלנו.

<יובל חיו: האחד זה הנושא של התקינה וזו דוגמה להבחנה שאני מדבר עליה.

<יובל חיו: התקינה היא אותה תקינה מיוני 2012 ואנחנו רוצים לעקוב אחר הדבר, שהיא מתמלאת.

<יובל חיו: מבחינתנו זה התקן שקבעה משטרת ישראל למג"ב לצורך הנושא הזה.

<יובל חיו: התקינה הזו, בדוח שאנחנו מצאנו, אולי הדברים השתנו מאז, היא תקינה חסרה ואם זו התקינה שהמשטרה קבעה אז היא צריכה לדאוג למלא אותה, כי זה באופן עקרוני התנאי לקיום המשימות.

<יובל חיו: אני שם דגש בתחום התקינה לנושא של איוש אח"מ מג"ב.

<יובל חיו: איוש אח"מ מג"ב נמצא בחסר מאוד משמעותי.

<יובל חיו: ושוב, את כל מה שאני אומר אני מסייג לתום עבודת הביקורת.

<יובל חיו: יכול מאוד להיות שחלו שינויים ואני כבר שמח לשמוע על דברים ששמעתי ממך פה לגבי 2017.

<יובל חיו: אני אומר שכל נושא התקינה מחריף הרבה יותר לאור מה שנאמר פה על הסטות כוח אדם שנעשות.

<יובל חיו: אנחנו לא נבקר את המשטרה על הסטות כוח אדם, כי השמיכה היא קצרה והמשטרה שוקלת שיקולים שמשרד מבקר המדינה לא ייכנס לדברים הללו, אבל מרגע שיודעים שאנחנו במציאות של הסטות כוח אדם שהן דרמטיות, אז נושא התקינה הוא קריטי הרבה יותר.

<יובל חיו: נושא נוסף הוא הליוויים.

<יובל חיו: נושא הליוויים של מתקני שב"ס הוא דבר שפוגע ביכולת לעשות את המשימה גם במרחב הכפרי.

<יובל חיו: אנחנו עמדנו על זה בצורה מפורטת.

<יובל חיו: האמנה בין משטרת ישראל לשב"ס בנושא הזה מזה שנים ארוכות טרם נסגרה.

<יובל חיו: אני בטוח שאתה, כמפקד מג"ב, מכיר את הבעיה הזו ואתה יודע גם איזה מחירים משלמים בעבודה השוטפת ובסיורים בנושא הזה.

<יובל חיו: נוכחות יחידות הסיור, נתוני 2015 נמוכים בעשרות אחוזים מהרף של משטרת ישראל.

<יובל חיו: אני מדבר רק על מה שהמשטרה קבעה.

<יובל חיו: ככל שזה עלה מאז, אנחנו, שוב, נשמח לשמוע אבל אלה המדדים שהמשטרה קבעה.

<יובל חיו: אנחנו חושבים שצריך להכניס את המניע של פשיעה כלכלית למערכת המחשוב של המשטרה.

<יובל חיו: פשיעה כלכלית, כי כל האזור המטושטש הזה משפיע בסוף גם על מרחב הנתונים.

<יובל חיו: ברגע שתהיה גם פשיעה חקלאית אנחנו נוכל לעקוב אחרי הפעולות, התשומות והתפוקות בתחום הזה.

<יובל חיו: אגב, המשטרה אמרה לנו שהיא תבחן את הנושא הזה.

<יובל חיו: אם זה כבר תוקן אז מאה אחוז.

<יובל חיו: אנחנו כן חושבים שצריך למדוד ולנטר את הנזקים הכלכליים בכסף, לא רק במספרים של גניבות אלא בכסף, כי יש פה מספר עבירות נמוך שיכול לגרום למשמעות כלכלית אדירה והכנסת מרכיב כלכלי- כספי תאפשר לעקוב אחרי היכולות שלנו בנושא הזה.

<יובל חיו: כן יש מקום לקדם את הנושא ושוב, אני אומר את זה למשטרת ישראל, של סקר אמון הציבור.

<יובל חיו: יש לנו פה כנראה גם תופעה של תת-דיווח וצריך לעקוב אחרי סקר אמון הציבור בנושא הזה.

<יובל חיו: המשטרה מתכוונת לעשות את זה ושוב, אני לא יודע איפה עומד הדבר הזה - - -

<קריאה: הסקר בוצע, בוצע סקר.

<יובל חיו: כל מה שאתם אומרים לגביו "בוצע" אני שמח, אנחנו נקבל את זה בכתב מהמשטרה ונעקוב אחרי הדברים.

<יובל חיו: אני אסיים בדבר האחרון.

<יובל חיו: בכוונתנו לעקוב אחרי תפיסת ההפעלה החדשה של ההכפפה לתחנות המשטרה.

<יובל חיו: אנחנו עוד לא עמדנו על קנקנה של התפיסה הזו, אנחנו עוד לא מבינים מהן התובנות המבצעיות- האג"מיות שלכם מהתפיסה הזו.

<יובל חיו: אתם תצטרכו קצת זמן כדי לעקוב אחרי הדברים.

<יובל חיו: זה מרכיב קריטי לעניין.

<יובל חיו: התפיסה הזו משנה תפיסת עבודה, משנה תפיסה מבצעית, יש לה משמעויות אג"מיות ואנחנו נבוא לעקוב תוך שנה שנתיים, כדי לראות מהן המסקנות שלכם, אנשי המקצוע, לא אנחנו, אתם, ביישום התפיסה הזו.

איתן ברושי: תראו, חברים - - -

<קובי שבתאי: היו"ר, אני יכול?

איתן ברושי: אני אתן לך משפט כי אנחנו צריכים לסיים.

איתן ברושי: הזמן יוצר קושי לסכם את הכול אבל, בלי לפגוע באף אחד, אני גדלתי עם מג"ב עוד בתור ילד, בעמק הירדן, אין לנו טענה, אבל המציאות מחייבת התנהגות אחרת.

איתן ברושי: אי אפשר לומר ש"כל מה שעשינו זה בסדר אבל התוצאות לא מספיק טובות".

איתן ברושי: אנחנו במבחן התוצאה ובטח שבכוחות הביטחון יודעים מהו מבחן התוצאה, לרבות ההערות שנאמרו.

איתן ברושי: חבריי מהממשלה, משרד החקלאות, קודם כל, לפי דעתי, אם כל מה שאמרת זה ה- DNAאז לא הבנת את המהות של הדיון.

איתן ברושי: שר החקלאות אחראי על החקלאות בישראל, יש עליכם אחריות יותר גדולה מאשר לעשות מאגר DNA שלא קורה בו כלום.

איתן ברושי: צריך לבנות תכנית לאומית לצמצום ומניעת הפשיעה החקלאית והקניית הביטחון למרחב הכפרי.

איתן ברושי: שר החקלאות, שלא מצא לנכון להיות פה ולא שלח גם את המנכ"ל, למרות שיכול להיות שזה היה לא צפוי, הוא שר החקלאות ופיתוח הכפר, הוא, מטעם ראש הממשלה והממשלה אחראי על המרחב הכפרי וצריכה להיות, כמו בנושאים אחרים, תכנית לאומית.

איתן ברושי: אנחנו נמצאים במשבר, צריכה להיות תכנית חירום לאומית לפתרון השאלות בנושא הביטחון במרחב הכפרי.

איתן ברושי: לא תהיה התיישבות ולא תהיה חקלאות אם העסק הזה לא ישתנה.

איתן ברושי: אתם לא אחראים רק על ה-DNA, אתם אחראים על כל המרחב הכפרי.

איתן ברושי: לכן נדרשת פה היערכות אחרת וזה בא לידי ביטוי גם בנוכחות בישיבה.

איתן ברושי: משרד המשפטים, לא באתם לכאן כדי להגיד שאין לכם מה להגיד.

איתן ברושי: אני מבקש שעד מחצית אוגוסט, תהיה תגובה ואם צריך תלכי גם לשרת המשפטים, אני אראה אותה, נאמרו פה דברים גם על אכיפה, גם על שיפוט, גם על פרקליטות, דובי פעם הציג בישיבה שהייתה פה פרקליט שישב במחוז הצפון, שטיפל בפשיעה החקלאית.

איתן ברושי: אנחנו חושבים שצריכה להיות פה היערכות משפטית אחרת.

איתן ברושי: ראיתי שאתם עוסקים במיליון דברים, משרד המשפטים, ואני לא מזלזל בזה, אבל יש לנו בעיה ואין פה פתרון.

איתן ברושי: ואני אומר לך, המשרד לביטחון פנים, תראו, הייתי ראש מועצה ושאלתי פעם את השרים הקודמים, מה הגדרת המשימה שלי כראש מועצה.

איתן ברושי: במגדל העמק יש תחנת משטרה, יש כמות שוטרים, יש כמות כלי רכב, למרות שאני מכיר את זה כשהייתי ראש מועצה, עמק יזרעאל יותר גדול ממגדל העמק, אז מה?

איתן ברושי: בגלל שאנחנו צבור יותר ממושמע אז בגלל זה אנחנו צריכים לקבל במקרה הטוב שוטר קהילתי על קטנוע שלא נוסע?

איתן ברושי: איפה החלוקה הצודקת של המשאבים של המשרד לבטחון פנים בין המרחב הכפרי למרחב העירוני?

איתן ברושי: 85% משטחי המדינה הם בתחום השיפוט של המועצות האזוריות.

איתן ברושי: צריך להקל על קבלת הנשק.

איתן ברושי: תראו, אני אמרתי גם בפעם הקודמת, אדוני מפקד מג"ב, כשאני הייתי ראש מועצה, להיות מתנדב ב"המתמיד" זה היה יותר קשה מאשר להתקבל ל-CIA.

איתן ברושי: לשבת שלישי בג'יפ היה יותר קשה מאשר להיות בארגון ביון חשאי, משום שרצו דברים שאי אפשר לעמוד בהם.

איתן ברושי: היינו צריכים למלא טפסים ובקשות, יותר קל להיות מתנדב במשמר האזרחי או במשמר עירוני מאשר ב"המתמיד", כשבכלל 50% שם זה לוגיסטי.

איתן ברושי: כלומר אין משאבים ויש קושי להיות מתנדב וקושי לקבל נשק ואני שמח שכל המקרים של שימוש בנשק היו מקרים נכונים, פעלתי יחד עם חבר הכנסת אוחנה בעבר בעניין, אבל צריך להקל במתן נשק.

איתן ברושי: צריך להקל באמצעים.

איתן ברושי: אפשר להגדיל את ההתנדבות אם לא הופכים אותה לסיוט.

איתן ברושי: מתנדבים עשו הרבה למרות שזה גם לא הדבר הכי זול.

איתן ברושי: אסף, אני מבקש שעניין הביטוח לא ייגמר בזה שאולי יש פתרון.

איתן ברושי: תעשו דיון אצלכם ותיכף נדבר פה על התכלול.

איתן ברושי: תעשו דיון אצלכם על הביטוח.

איתן ברושי: תשמע, ראיתי את זה עם הבולענים.

איתן ברושי: עובד מדינה, תשמעו טוב, עובד מדינה שנופל לבולען בעין גדי יש לו ביטוח, אבל אם חבר קיבוץ עין גדי נופל לבולען הוא יכול למות שם.

איתן ברושי: זו ההתייחסות של המדינה למי שגר בעין גדי.

איתן ברושי: זאת אומרת שאם פקיד מתל אביב יגיע לעין גדי וייפול לבולען יש לו כיסוי, אבל מי שנולד שם וחי שם יכול למות שם.

איתן ברושי: זו ההתייחסות של המדינה.

איתן ברושי: תראו למה הגענו.

איתן ברושי: המשרד לבטחון פנים חייב גם, לפי דעתי - - - אני יודע והייתי אצל השר בישיבה בתחילת התקופה, שהיו פרוטוקולים עם הרבה התלהבות, הביצוע פחות, אבל אי אפשר להתעלם מהמציאות הזו, שהשיא שלה בימים האחרונים.

איתן ברושי: האירוע בבית יצחק היה יכול להיגמר באסון גדול.

איתן ברושי: תראו, אם חס וחלילה, יהיה מחר הרוג באחד היישובים, לא מהחיזבאללה ולא מהחמאס אלא באירוע פח"ע כזה, זה יגרום לזעזוע וְועדת חקירה, אז בואו נקים את הוועדה מראש, למה רק אחרי אסון?

איתן ברושי: עמיר, יושב ראש מרכז המועצות, אורי, אבו יצא, דובי מייצג פה, אני מציע שכדי שלא יחזרו ויגידו שעוד פעם דיברנו ולא קרה כלום, אני מציע על בסיס המסמך שלך, יחד עם מרכז המועצות שאתה מייצג אותו, יחד עם המועצות ויחד עם התאחדות חקלאי ישראל שדובי מייצג גם אותם פה, יחד איתך, בואו נהפוך את זה למסמך שיוצג לשר לבטחון פנים ולמפקד מג"ב ומשם גם לראש הממשלה.

איתן ברושי: ראש הממשלה קיבל מאיתנו, גם מענת וגם ממני, הוא יודע שהחקלאות במשבר והוא יודע גם את האיום הזה על הביטחון.

איתן ברושי: אני חושב שאנחנו נמצאים בנקודה שממנה לא נוכל להמשיך יותר.

איתן ברושי: לכן אני מצד אחד מודה לכל מי שעוסק בזה וכמובן למשטרה ולכוחות הביטחון ומג"ב, מצד שני אי אפשר להסתפק בזה.

איתן ברושי: אי אפשר להסתפק בזה.

איתן ברושי: תעבירו את התחושה הזו גם למשרדים.

איתן ברושי: משרד החקלאות לא אחראי רק על DNA, הוא אחראי על החקלאות וההתיישבות.

איתן ברושי: השר לבטחון פנים נבחן בתוצאה ואז אני שואל את עצמי מהי הגדרת המשימה ומי בוחן את התוצאה, מהו הגבול שאם לא עמדנו בו אז נכשלנו ומהו היעד שאם נעמוד בו אז התקדמנו.

איתן ברושי: אין הגדרה כזו.

איתן ברושי: לכן אני מבקש, אדוני נציג המבקר, שאנחנו נקבע, אני ממלא מקום של היושבת ראש שאיננה, אני מציע בתחילת המושב הקרוב, שייפתח אחרי החגים, שאנחנו נקבע ישיבה נוספת.

איתן ברושי: אני מקווה שגם המנכ"ל ימצא לנכון לבוא, גם שר החקלאות וגם השר לבטחון פנים.

איתן ברושי: אני מציע, עמיר ואוֹרי, יחד עם משרד החקלאות, שעד סוף אוגוסט יונח מסמך על שולחנם של ראש הממשלה, השר לבטחון פנים, שר החקלאות, שר האוצר וכל מי שהעניין מתחייב מהגדרת תפקידו.

איתן ברושי: אנחנו צריכים לעלות מדרגה ולהביא בידי מקבלי ההחלטות את תחושת החירום שאנחנו חשים, למרות ההישגים והמאמצים שהיו.

איתן ברושי: אני אראה את ראש הממשלה, אני מניח, בימים הקרובים בכנסת, כי יהיו הצבעות והוא מגיע לחלק מההצבעות ואני אבקש גם מענת וגם מאחרים להירתם.

איתן ברושי: אני מציע, עמיר ואוֹרי, שלא נבוא רק עם הנקודות שהכנת אלא גם על סמך הדיון שהיה פה והפרוטוקולים והשאלה היא אם מפקד מג"ב יכול גם, או מישהו מטעמך בסופה של עבודת המטה או איתך, יחד איתי, לקיים איזושהי התייעצות.

<קובי שבתאי: אני אשמח.

איתן ברושי: נרשום את זה לפרוטוקול, שההתייעצות האחרונה תהיה עם מפקד מג"ב וכוחות נוספים שתזמין או אנשים נוספים שתזמין, עם נציגות וננסה לעשות משהו שמתכלל את כל מה שהיה פה בדיונים ואת מה שהיה, עם נציגי המבקר, אם זה מותר, יכול להיות שאני פה עובר איזשהם גבולות, אז תגידו לי, אבל בסופו של דבר, בואו נהיה מסוגלים, בפתיחת המושב הבא של הכנסת, או קודם לכן, להציג על השולחן נייר, שיש בו את כל המרכיבים כולל ביטוח, כולל מיגון וכולל מה שנאמר פה.

איתן ברושי: אדוני, קובי, קודם כל הערכה גדולה ומשפט אחרון שלך.

<קובי שבתאי: הוועדה הזאת היא לענייני ביקורת המדינה.

<קובי שבתאי: אני בכניסה לתפקיד קיבלתי את הדוח שהגשתם, התייחסנו אליו בכובד ראש.

<קובי שבתאי: אני יכול להגיד שאנחנו במאה אחוז, במאה אחוז, מילאנו את כל הסעיפים של הדוח ואני אתייחס לשני סעיפים.

<קובי שבתאי: כוח אדם, ממצב של חוסר אנחנו עם תוספת של 35 תקנים לטובת מערך האח"מ, למעלה מ-50% מזה כבר מאויש וזה מסכום אפס.

<קובי שבתאי: אני מזכיר, לא קיבלנו שום מקור נוסף.

<קובי שבתאי: סוגיית תאי השהייה, זה הרי מפריע לנו יותר מאשר לכל אחד, אנחנו כבר בהליך, כבר יש שניים מותקנים, שניים כרגע בתהליך של בנייה, תהליכים סופיים של - - -

<יובל חיו: כל דבר כזה אני בהחלט שמח לשמוע.

<קובי שבתאי: יש לך פה את הדוח.

<קובי שבתאי: גם אפשר לשבת עכשיו כמה דקות, לעבור סעיף סעיף ולהראות את הנתונים.

<קובי שבתאי: אני מתנצל אם פגעתי בכבודך אבל התייחסתי לנתונים של 2016 ו-2017 ואני עומד מאחורי מה שאני אומר, אנחנו עומדים על 14% - - -

איתן ברושי: קובי, חייבים לסיים, יש לנו שעון, אבל אנחנו נשמח לקבל את התמצית של ההתייחסות לדוחות, גם בכתב.

איתן ברושי: זה גם חלק מהבקשה של המבקר לתיקון ליקויים.

איתן ברושי: תודה רבה לכולם.